Ўзбекистонда мотоцикл ишлаб чиқарувчи иккита завод ишга туширилади » Ўзбекистон янгиликлари – Zamin.uz\n04 июн, 20:13 3 842 Технология\nЎзбекистонда Хитой ва Ҳиндистоннинг етакчи ишлаб чиқарувчилари билан ҳамкорликда мотоцикл техникасини чиқариш бўйича бир йўла иккита завод ишга туширилиши режа қилинмоқда. Бу ҳақда “Халқ сўзи” Sputnik’ нашригага таяниб хабар бермоқда.\n«Наманган вилоятида Хитойнинг Lifan компанияси билан янги корхона очилади. У ерда скутер, мотоцикл ва уч ғилдиракли юк мотороллерлари ишлаб чиқарилади. Заводни Норин механика заводи базасида йил охиригача ишга туширишни режалаштирмоқдамиз», — деган «Ўзавтосаноат» раҳбари Умиджон Салимов.\nУнинг сўзларига кўра, Ўзбекистон томони эски хатоларини такрорламоқчи эмас, шу сабабли ушбу сегментда рақобатни ривожлантиради. Шу мақсадда, деди у, «Ўзавтосаноат» бундай лойиҳадан яна биттасини Ҳиндистоннинг Bajaj компанияси билан ҳамкорликда ишга туширади.\n«Навоийда Ҳиндистон бозорининг етакчиларидан бири — Bajaj билан заводни ишга тушириш устида ишлаяпмиз. Биз улар билан музокаралар олиб боряпмиз», — деди Салимов.\n«Малика» савдо марказида телефон нархлари (2017 йил 9 январь) 12 янв, 22:11\nХитойлик бойвачча Star Trek услубида офис қурди 28 май, 11:43\nUzMobile GSM тармоғи Тошкент шаҳрида 4G бўлишини маълум қилди 15 апр, 09:24


15 МИНГ НАФАРДАН ОРТИҚ ФУҚАРОЛАР ФАОЛИЯТИ РАСМИЙЛАШТИРИЛДИ | "Xazina" газетасининг онлайн саҳифаси\nЎзбекистон Республикаси Президентининг 2018 йил 29 июндаги «Ўзбекистон Республикасининг солиқ сиёсатини такомиллаштириш концепцияси тўғрисида»ги фармонига асосан, 2019 йил 1 январдан бошлаб барча фуқаролар учун жисмоний шахслардан олинадиган даромад солиғининг ягона ставкаси 12 фоиз этиб белгиланди. Шундан 0,1 фоизини шахсий жамғариб бориладиган пенсия ҳисобварақларига йўналтириш мақсад қилинган. Бунда айрим тоифадаги фуқароларнинг энг кам ойлик иш ҳақининг 4 баравари миқдоридаги даромадларини солиқ солишдан озод қилишнинг амалдаги тартиби сақлаб қолинади. Шунингдек, фуқароларнинг меҳнатга ҳақ тўлаш туридаги даромадларидан Бюджетдан ташқари пенсия жамғармасига ушлаб қолинадиган суғурта бадаллари бекор қилинади.\nМасалан, ўтган йилда умумтаълим мактаб ўқитувчисининг ойлиги шартли равишда ўртача 2 млн. сўм бўлганида, у шу ойлик маошидан қўлига 1 млн 583 минг сўм олган. Даромад солиғи ставкасининг 12 фоизга туширилиши натижасида унинг қўлига тегадиган иш ҳақи 1 млн.760 минг сўмни ташкил этади.\nАйнан шу янгликнинг ўзи хўжалик юритувчи субъектларда норасмий фаолият кўрсатаётган ишчиларни қонуний тарзда ишга қабул қилиш имконини яратди.\n-Қарши шаҳрида фаолият кўрсатаётган «Маржон престиж» хусусий корхонамизда 25 нафар ходим ишлайди, – дейди корхона бош ҳисобчиси Жавлон Итолмасов. – Солиқ юкининг камайиши натижасида барча ходимларимизни буйруқлаштирдик. Январь ойида соғломлаштириш марказини ташкил этдик. Натижада 10 нафар ходим қонуний, буйруқ асосида ишга қабул қилинди.\nҚарши шаҳридаги «Насаф мебель» масъулияти чекланган жамияти 2010 йилда ташкил топган бўлиб, вилоятимиз бозорлари учун мебель маҳсулотлари етказиб беради. Бугун корхонада 47 нафар ишчи ходимлар фаолият кўрсатмоқда. Уларнинг фаолияти буйруқлар асосида қонунийлаштирилган.\n– Корхона томонидан юздан ортиқ турдаги маҳсулотлар ишлаб чиқарилмоқда ва вилоятимиз савдо дўконларига етказиб бермоқдамиз, – дейди Қарши шаҳридаги «Насаф мебель» масъулияти чекланган жамияти раҳбари Аброр Сайфиев. – Ишчи ходимларнинг даромад солиғи ставкасининг пасайиши натижасида биз уларга қонуний ҳақ тўлаймиз. Яна бир жиҳати, буйруқ асосида ишлайдиган ходим шу ташкилотга меҳр қўяди. Бу эса иш унумдорлигининг ортишига сабаб бўлади.\nУмумий ҳисобларга қараганда, вилоятимизда ўтган олти ой давомида хўжалик юритувчи субъектлар томонидан 15 минг нафардан ортиқ фуқароларнинг фаолияти расмийлаштирилган.\nЖисмоний шахслардан олинадиган даромад солиғи ставкасининг пасайтирилиши корхона ва ташкилотларга ходимлар фаолиятини тўлиқ қонунийлаштиришга замин яратса, фуқаролар учун меҳнат стажи ҳисобланиши, пенсияга чиқиш даврида вужудга келиши мумкин бўлган муаммоларнинг олдини олади.


Меъда ҳақида — У ким, бу нима — QOMUS.INFO\nQOMUS.INFO > М ҳарфи > МЕЪДА\nМЕЪДА, ошқозон — овқат ҳазм қилиш системасининг кенгайган қисми (қ. Овқат ҳазм цилиш системаси). Меъдада овқат сақланади, майдаланади ва қисман ҳазм бўлади (қ. Овқат ҳазм килиш). Меъда ичакнинг олдинги ихтисослашган қисми сифатида биринчи марта айрим бўшлиқичлилар, ясси чувалчанглар ва халқали чувалчангларда пайдо бўлади (қ. Ичак). Умуртқали ҳайвонларда Меъда ичакнинг олдинги кенгайган қисми ҳисобланади. Бироқ юмалоқоғизлиларда ва айрим балиқлап»^ М. ихтисослашмаган, кўпчилик балиқларда қизилўнгач ва ичакдан аниқ ажралмаган. Сувда ва қурукликда яшовчиларда Меъда ҳазм қилиш системасининг бошқа қисмларидан аниқ ажралган. Қушлар М. си мустақил безли ва мускулли бўлимдан иборат. Сут эмизувчилар М. си мураккаб тузилган бўлиб, кириш ва чиқиш қисми ҳамда Меъда туби ва танасидан ташкил топган. Кўпчилик кавшовчи сут эмизувчилар Меъдаси 4 бўлма: катта қорин, тўрқорин, қатқорин ва ширдондан иборат. Айрим китлар Меъдаси 5 ва 6 бўлмали бўлади. Безли қаватнинг тузилишига кўра, безли ёки ичак ти-пидаги (одам, мушуклар, итлар), қизилўнгач (ехидна, ўрдакбурун) ҳамда аралаш, яъни қизилўнгач-ичак (отлар, чўчқаларда) типидаги Меъда фарқ қилинади. Кўпчилик сут эмизувчиларда Меъда безлари ихтисослашган бўлади.\nОдамда Меъда қорин бўшлиғида жойлашган бўлиб, шакли ловияга ўхшайди. Унинг кўпроқ қисми чап томондаги қовурға ости соҳасида, озроқ қисми эса қорин бўшлиғи тепа бўлагининг ўртасида туради. Меъда танасининг юқори қисми (туби) кенгайган ва диафрагмага қараган. Меъдадан чиқиш қисм (пилорус) қориннинг ўрта чизиғи орқасидан ўнгга ўтади. Меъданинг кириш қисми қизилўнгачдан бошланса, чиқиш қисми 12 бармоқ ичакка қўшилади. Овқат билан ўртача тўлган Меъда юқоридан жигарнинг пастки юзасига ва диафрагмага; пастдан кўндалангчамбар ичак ва унинг тутқичига тегиб туради. Меъданинг ботиқ чеккаси (кичик қийшаймаси) ўнгга ва юқорига, қавариқ чеккаси (катта қийшаймаси) чапга ва пастга қараган. Меъдадан чапда — талоқ, пастда ва орқада — меъда ости бези бор. М. ҳамма томондан қорин пардаси билан ўралган. Меъда сиғими ҳар кимда ҳар хил: янги туғилган болада 20—30 мл, ўрта ёшдаги одамларда 1—3 л; эркаклар меъдаси аёлларникига нисбатан каттароқ бўлади.\nМеъда девори шиллиқ, шиллиқ парда ости, мускул ва сероз қаватдан иборат. Меъда ташқаридан сероз парда билан қопланган. Унинг остидаги мускул қавати бўйлама (ташқи), кўндаланг ва қийшиқ йўналган толалардан тузилган. Шиллиқ парда ости қавати Меъданинг мускул қаватини шиллиқ пардага боғлайди. Бу қават қон томир ва нервларга бой. Меъданинг ички юзаси шиллиқ парда билан қопланган, бу парданинг бурмалари остида жуда кўп безлар бор. Меъдага кириш қисм (кардиа) ва тубдаги безлардан шилимшиқ, пилорус безларидан эса ферментлар ишланиб чиқади. Меъда б-н 12 бармоқ ичак чегарасида пилорус си-қувчиси (сфинктери) бор, у бир неча қават циркуляр мускуллардан тузилган бўлиб, меъданинг вақти-вақти билан бўшаб туришини таъминлайди. Меъда силлиқ мускулларининг қисқариши натижасида Меъдада тоник перистальтик харакатлар бўлади. Меъдага тушган овқат микдорига қараб тоник қисқариш узлуксиз узок, давом этади. Перистальтик — тўлқинсимон ҳаракатлар Меъданинг кардиа қисмидан пилорус қисмига томон бўлади, бу ҳаракатлар овқатни аралаштиради ва ичакка ўтказиб беради. Бўш Меъда қисқарган ҳолда туради; оч қоринга ичилган сув М. да тўхтамай ичакка ўтади. Меъданинг кириш қисмидан тушган овқат Меъда деворларини кенгайтиради ва перистальтикаси туфайли аста-секин пастга томон сурилади. Меъда овқатни аралаштиради, ҳазмга мослайди, кимёвий ўзгартиради ва ичакка ўтказиб беради (эвакуация). М. ширасидаги хлорид кислота таъсирида овқат бўкиб, гидролиз қилувчи фермен-тлар таъсир этиши учун қулай муҳит вужудга келади. Меъданинг туби ва танасида жойлашган найсимон безлар хлорид кислота, қолган безлар эса пепсин ва шиллиқ суюклигини ажратади, буларнинг чиқиши овқат сифати ва миқдорига боғлиқ бўлиб, уни нерв системаси ва гуморал омиллар бошқаради. Биринчи (шартли рефлекс) фазасида овқатни кўриш, ҳидининг бурунга кириши, ейиш, оғиз ва ҳалқум рецепторларининг таъсирланиши вужудга келади. Иккинчи (нейрогуморал) фазада овқатнинг Меъда шиллиқ пардасига бевосита таъсири шира чиқартиради. Учинчи (ичак) фазада 12 бармоқ ичак рецепторларининг қитиқланишидан вужудга келадиган рефлектор таъсир ва ичакдан қонга сўриладиган озиқ моддалар таъсири Меъдадан шира чиқишига олиб келади. Овқат Меъдада 3 соатдан 8 — 10 соатгача туриши мумкин. Шу вақт ичида овқат меъда шираси билан тўла шимилади ва аста-секин оз-оздан 12 бармоқ ичакка ўтади. Меъда касалликларидан гастрит, яра касаллиги ва ўсмалар кузатилади.


Сергей Лушчан: “Футбол-бу санъат” – "Сўғдиёна" футбол клуби расмий сайти\nСергей Лушчан: “Футбол-бу санъат”\nБугун Pepsi Суперлига қолдирилган 14-тур доирасида “Сўғдиёна” ўз майдонида “Бухоро”ни қабул қилди ва йирик ҳисобда ғалаба қозонди. Ўйиндан сўнг “Сўғдиёна” жамоаси бош мураббийи Сергей Лушчан матбуот анжуманига қатнашди.\n-Жамоа деярли янги.Футболчиларга талабларим умумун бошқа.Биринчи бўлимда кўп вазиятлардан фойдалана олмадик.Биз ҳозир хужумкор футбол намойиш этишга уринмоқдамиз.Иккинчи бўлимда хақиқий футбол кўрдик. Тактикани ўзгартириб 3 та гол уришга муваффақ бўлдик. Ҳисобдан сўнг футболчиларда қўрқув ҳисси йўқ бўлди. Аслида футбол бу санъат. Ўйиндан лаззат олиш зарур. Футболчиларда қўрқув ҳиссини йўқ қилиш учун ҳаракат қилаяпмиз. Рухий томонлама ҳам ишлаяпмиз. Умид қиламанки, футболчилар ўзига ишонган ҳолда ўзининг энг ажойиб футболини намойиш этиб , мухлисларни хурсанд қилишади.\nСанжар Рашидов : “Жамоага қайтганимдан хурсандман”\nБугун Pepsi Суперлига қолдирилган 14-тур доирасида “Сўғдиёна” ўз майдонида “Бухоро”ни қабул қилди ва йирик ҳисобда ғалаба қозонди. Ўйиндан сўнг баҳсда энг яхши футболчи деб топилган,Сўғдиёна жамоаси сардори Санжар Рашидов матбуот анжуманига қатнашди.\n-Ўйин оғир бўлди. Бундай баҳс бўлишини билардик ва муносиб тайёргарлик кўрдик. Мураббийимиз хужумкор ўйин кўрсатишимизни айтди ва биз буни уддаладик ва ғалаба қозондик. Металлург га қарши баҳсдаги мағлубиятдан сўнг мухлислардан қарзимиз бор эди. Бугунги ғалаба билан барчани табриклайман. Жамоага қайтганимдан хурсандман. Мухлисларга катта рахмат\nСўғдиёна ПФК матбуот хизмати\nPrevious ArticleЎз майдонимизда мағлубиятга учрадик\nNext ArticlePepsi Суперлига 14-тур. «Сўғдиёна»-«Бухоро» 3:0


Марказий банк қоғоз пуллар вирус ташиш...\nҚоғоз пулларнинг вирус ташувчилик хусусияти айни кунларда кўпчилик билиши лозим бўлган маълумот саналади.\nМарказий банк матбуот хизмати қоғоз пуллар вирус ташувчи вазифасини бажарувчи бўлиши мумкинлигидан огоҳлантирган.\n«Тўловларни амалга оширишда нақд пуллардан фойдаланиш вирус тарқалишига олиб келувчи каналлардан бири бўлиши мумкин. Вирус қоғоз шаклидаги ташувчиларда 3-4 кун яшаши маълум қилинган»-, дейилади банк хабарида.\nЭслатиб ўтамиз, Ўзбекистонда янги типдаги коронавирусга чалинганлар сони 55тани ташкил этмоқда.\nМарказий банк пул коронавирус


Dec. 26, 2017, 10:33 a.m. 2109\nРоссия футбол Иттифоқи президенти Виталий Мутко футболдаги фаолиятини вақтинчалик тўхтатди. Бу ҳақда «Спорт-Экспресс» нашри хабар тарқатди.\nМанба берган хабарга кўра, Мутконинг ўзи РФИ ижроқўмининг навбатдаги йиғилишидан сўнг буни маълум қилган. Тахминларга кўра, Мутко допинг можаролари билан боғлиқ вазият ЖЧ-2018 мусобақасига таъсир ўтказмаслиги учун «оловни ўчириш» мақсадида шундай қарорга келган.\nХалқаро футбол иттифоқи (ФИФА) ҳам Мутконинг вақтинчалик кетганига ўз фикрини билдириб ўтди:\n«ФИФА Мутконинг бундай қарорга келганида Россияда бўлиб ўтадиган ЖЧ-2018 манфаатларини ҳисобга олганини яхши тушунамиз. ФИФА жаҳон чемпионатига тайёргарлик кетаётган бу жараёнда ўта масъулиятли қарор қабул қилгани учун миннатдорчилик билдирамиз.\nМутконинг қарори жаҳон чемпионати ташкилотчилигининг юқори савияда ўтишига халақит қилмайди. Бу вақтда ФИФА, Россия ҳукумати, РФИ ва ташкилий қўмита мусобақани юқори савияда ташкил этиш учун режа асосида тайёргарликни давом эттиради», – дея ФИФА баённомасидан иқтибос келтиради ТАСС.\n16 Декабрь 3028\n16 Декабрь 2881\n16 Декабрь 819\n16 Декабрь 2102\n16 Декабрь 1650\n16 Декабрь 3573\n16 Декабрь 2086\n13 Декабрь 5339\n13 Декабрь 15685\n12 Декабрь 15258


Пластик идишда яшашга мажбур 19 ёшли қиз ҳақида | Мулоҳаза қила оладиганлар учун.\nПластик идишда яшашга мажбур 19 ёшли қиз ҳақида\nЯнварь 2, 2017 от mulohaza в Фото-Нигоҳ // 0 Комментариев\nНигериялик қувноқ, очиқ чеҳрали Рахма Харуна қачондир дўкон очишни орзу қилади. Бироқ у номаълум касалликдан азоб чекади: унинг тана қисми ривожланмаяпти ва у доимий оғриқ исканжасида. Бу азоб ва ривожланмаган танаси туфайли у пластик идишда яшашга мажбур.\n19 ёшли Рахма Канода соғлом дунёга келган, 6 ойлик бўлганида бирдан ўсмай қолган, танаси ҳалигача шу ҳолатда.\nОнаси Фадининг айтишича:\n— У 6 ойлик бўлиб, ўтиришни ўрганаётган даврида ҳаммаси бошланди. Шу билан у эмаклай олмади. Аввалига унда фақат юқори ҳарорат кузатиларди. Кейинроқ эса қорин ва бошқа аъзоларида ҳам оғриқ кузатила бошлади. Бу оғриқлар уни ҳали ҳамон қийнаб келади. Агар оғриқлар кучайса, у қимирлай олмайди ҳам.\nРахманинг оиласи уни ҳаётдан баҳра олиши учун қўлларидан келган барчасини қилишмоқда. Уни яшириб, беркитишмайди. Пластмасс тоғорага солиб, олиб юришади, қишлоқда сайр қилдиришади.\nҚиз ўзининг 10 ёшли Фахад исмли укаси билан жуда иноқ. Айнан шу иниси уни сайр қилдиради, қариндошлариникига олиб боради.\nРаҳманинг оиласи унинг қандай касаллик билан оғриётгани ва давосини топишга уринишди, бироқ ҳали ҳеч ким аниқ ташҳис қўяолганича йўқ.\n— 15 йилдан кўпроқ даволатишга уриндим, фермерлик қилиш билан бирга бозорга чиқиб савдогарлик ҳам қиламан, кўпроқ пул топиш учун. Бироқ қанча сарф қилмай унда ҳеч қандай ижобий ўзгариш бўлмаяпти, лекин биз ноумид эмасмиз! — дейди Рахманинг отаси Хуссайн.\nБаъзи шифокорлар Рахмани касал эмас, нуқсон билан туғилган ҳам дейишган, баъзилари эса жин чалган деб ҳам айтган. Унинг оиласи қизларининг дардига енгиллаштиришга қодир шифокор мутахасис ёки бирор ҳайрия ташкилоти ёрдам беришидан умидворлар.\nЯқинда Рахма ҳақида маҳаллий газетада мақола чоп этилди ва унга ёрдам берувчилар топилди. Энг катта совға бу ногиронлар аравачаси эди.\n— Бир куни Рахма билан супермаркетга борган эдик, у ерда бир одамни учратдик. У Рахмани суратга олди ва унга аравача олиб берди. Кейин у сурат маҳаллий газетада чоп этилди, шундан бери кўпчилик бизга ёрдам беряпти — дея ҳикоя қилди, Рахманинг онаси.\nХаётнинг унга берган оғир синовига қарамай Рахма умид қилишдан тўхтагани йўқ. У ўзининг шахсий дўкони бўлишини хоҳлайди. «Мен Худодан миннатдорман, озиқ-овқат дўкони очишни орзу қиламан” — дейди у.\nМақола 2 524 марта ўқилган\tКомментировать Отменить ответ\tВаш электронный адрес не будет опубликован.КомментарийИмя*


Ҳажга автомобилда йўл олган малайзиялик зиёратчилар Ўзбекистонга етиб келди (фото) - Carzone.Uz\nСаид Мамуров 11 Август, 2017 08:03 0 Изоҳ\nҲаж зиёратига автомобилда боришга қарор қилган малайзиялик зиёратчилар гуруҳи Ўзбекистонга етиб келди. Бу ҳақда Facebook’даги «Водители Ташкента (Drivers.uz)» гуруҳида фотохабар қолдирилган, деб ёзади Daryo.uz.\n«Маккага йўл олган малайзияликлар. Бугун Марғилонда кўрдим», — деб фотохабар қолдирган гуруҳ аъзоларидан бири. Унда зиёратчилар икки йўлтанламасда сафарга отланганини кўриш мумкин.\nГуруҳнинг фотохабарга муносабат билдирган барча фойдаланувчилари зиёратчиларни олқишлаган, уларни кутиб олиш истагини билдирганлар ҳам бор. «Ишқилиб, бизда бензин билан боғлиқ муаммо дуч келмаса бўлгани», — шу каби фикр билдирганлар ҳам йўқ эмас.\nМалайзиянинг BERNAMA агентлиги зиёратчилар раҳбари Хир Ориффинга асосланиб хабар беришича, Ўзбекистонда уларни 33 ёшли Илёс Суйгунов ва 28 ёшли Шаҳобиддин Йўлдошев кутиб олган.\nУлар агентликка берган интервьюсида ўзбекистонлик ҳамроҳларидан жуда миннатдорлигини билдирган. Зиёратчилар гуруҳи Ўзбекистонда беш кун давомида бўлиши, Фарғона водийсидан ташқари, Тошкент, Бухоро ва Самарқанд шаҳарларига ҳам ташриф буюриши кўзда тутилган.\nҲаж сафарига автомобилда отланган малайзияликлар 18 июль куни йўлга чиққан бўлиб, ҳозирга қадар Таиланд, Лаос, Хитой, Қирғизистон орқали 10 минг километр йўл босган. Олдинда эса Ўзбекистон, Туркманистон, Эрон, БАА орқали ўтадиган яна 6 минг километрлик масофа бор.\nАвтомобильдаги саёҳат БААда якунига етади. Зиёратчилар Дубайдан Жиддага самолётда учишни режалаштирган.


Танзиля Зарбиевани табриклаймиз! - "Севинч"\n"Севинч" > Янгиликлар > Янгиликлар > Танзиля Зарбиевани табриклаймиз!\n08-02-2019 - 11:59\nБугун “Севинч” клубининг энг тажрибали ўйинчиларидан бири, жамоамиз таркибида анча йиллардан буён тўп тепиб, ютуқларимизга ўзининг катта ҳиссасини қўшган футболчимиз Танзиля Зарбиева туғилган кунини нишонламоқда.\nТанзиля Зарбиевани клубимиз раҳбарияти, мураббийлари, футболчилари ва барча ходимлари номидан самимий табриклаймиз. Унга сиҳат-саломатлик, узоқ умр ва бахт-саодат тилаймиз. Барча орзу-истаклари амалга ошишига тилакдошмиз.


Меҳнат мигрантларига паст ставкадаги кредитлар ажратилади – Газета.uz\nМеҳнат мигрантларига паст ставкадаги кредитлар ажратилади\nПрезидент меҳнат мигрантларига йўл ҳақи, патент ва суғурта харажатлари учун 10 миллион сўмгача паст ставкада кредитлар ажратиш бўйича кўрсатмалар берди. Ташқи меҳнат миграцияси агентлиги филиаллари хорижий иш берувчилар билан бевосита шартнома тузиш, миграция хизматлари билан музокаралар ўтказиш ҳуқуқига эга бўлади.\n17 август 2020, 20:24 Сиёсат Жамият\nПрезидент Шавкат Мирзиёев раислигида 17 август куни хорижда меҳнат қилаётган фуқароларга муносиб шарт-шароитлар яратиш ва улар билан тизимли ишлаш юзасидан видеоселектор йиғилиши ўтказилди. Бу ҳақда президент матбуот хизмати хабар берди.\nМаълумотга кўра, мамлакатда ҳар йили 600−700 минг аҳоли меҳнат бозорига кириб келади. Иқтисодиёт тармоқларини ва ҳудудларни ривожлантириш бўйича кўрилаётган чоралар натижасида йилига 500 минггача иш ўрни яратилмоқда. Шунинг учун, қарийб 200 минг кишининг бандлигини ташқи меҳнат миграцияси орқали таъминлашга тўғри келмоқда, дейилади хабарда.\nЙиғилишда Бандлик ва меҳнат муносабатлари вазирлиги, Маҳалла ва оилани қўллаб-қувватлаш вазирлиги ҳамда ҳокимликларга чет элдан қайтган фуқароларга касби, малакаси ва режасидан келиб чиқиб, иш топишига кўмаклашиш бўйича топшириқлар берилди.\nЙиғилишда чет элда ишлашни истаган фуқароларнинг малакасини ошириш, бунинг учун касб-ҳунарга ўқитиш марказлари, махсус курслар ва моно-марказлар ташкил этиш масалалари муҳокама қилинди. Бу масканлардаги ўқув дастурлари, малака кўникмаларини хорижий иш берувчиларнинг талабига мослаштириш муҳимлиги таъкидланди.\nДавлат раҳбари меҳнат мигрантлари ҳаёти ва соғлиғини суғурталаш учун Хориждаги фуқароларни ҳимоя қилиш жамғармасидан маблағ ажратиш бўйича кўрсатма берди.\nШунингдек, чет эллардаги меҳнат миграциясига оид тартиб-таомилларни фуқаролар учун енгиллаштириш, ўзбекистонликлар кўп ишлайдиган шаҳарларда Ташқи меҳнат миграцияси агентлигининг ваколатхоналарини очиш бўйича топшириқлар берилди. Хориждаги фуқароларнинг ҳуқуқий ҳимоясини кучайтириш, бу бўйича онлайн платформа ва «кол-марказ» ташкил этиб, малакали адвокатларни жалб қилиш вазифалари қўйилди.\nПрезидент мамлакат элчихоналари ўзга давлатлардаги ватандошлар диаспоралари билан алоқаларни мустаҳкамлаши лозимлигини алоҳида таъкидлади. Юртпарварлик, меҳр-оқибат ҳисси билан хориждаги фуқароларга ёрдам бериб келаётган шахсларни эътироф этиш, давлат мукофотлари билан тақдирлаш бўйича таклифлар билдирилди.\nХорижда ишлаб, малака орттириб қайтган фуқароларнинг тадбиркорлик ташаббусларини қўллаб-қувватлаш зарурлиги таъкидланди. Бунинг учун сектор раҳбарлари, меҳнат ва маҳалла идоралари вакиллари ўз ҳудудидаги шундай ташаббускорлар рўйхатини шакллантириб, уларнинг бизнес лойиҳаси билан танишади. Рўйхатдан ўтишга кўмаклашиб, 3 ойгача ижара тўловлари бўйича субсидия берилади. Шунингдек, тадбиркорликни бошлаш учун кредит ресурслари ажратилади ҳамда банк кредитлари таъминоти бўйича суғурта полиси харажатларининг бир қисми қоплаб берилади. Бу мақсадларга Бандликка кўмаклашиш жамғармасидан йил якунига қадар 25 миллиард сўм, кредитлар учун 100 миллиард сўм ажратилади.\nХабарга кўра, хорижда ишлаётган фуқароларнинг меҳнат стажини ҳисобга олиш тизимида атиги 4,5 минг нафар киши рўйхатга олинган. Шу боис мутасаддиларга ўзини ўзи банд қилган шахсларни рўйхатга олиш ва меҳнат стажини ҳисоблаш тизимини мигрантлар учун ҳам татбиқ этиш бўйича кўрсатма берилди.\nБош вазир ўринбосарларига ташкиллашган миграция бўйича иқтисодий, молиявий ва ташкилий-ҳуқуқий кўмак тизимини жорий этиш юзасидан алоҳида дастур ишлаб чиқиш вазифаси топширилди. Унда мамлакатда касб ва тилга ўргатиш, хорижда ишлаш кўникмаларини шакллантириш, йўлкира, патент, суғурта, пенсия ва кредит масалалари қамраб олинади. Шунингдек, ҳукуматлараро комиссиялар доирасида хориждаги ўзбекистонликларга муносиб шароит яратиш, чет элдаги банклар орқали уларни кредитлаш механизмлари назарда тутилади.\nЧет элдаги муваффақиятли фуқаролар номи «олтин дафтар»га киритилади 18 август 2020, 14:06\n25.06 «Детралекс»: томирлар касаллигини даволаш учун тизимли ёндашув\n25.06 Дам олиш кунлари иссиқ об-ҳаво бўлиши кутилмоқда\n25.06 COVID-19 билан касалланиш ҳолатлари ошганлиги сабабли Исроил ниқоб тақиш режимига қайтмоқда\n«Детралекс»: томирлар касаллигини даволаш учун тизимли ёндашув\nДам олиш кунлари иссиқ об-ҳаво бўлиши кутилмоқда\nCOVID-19 билан касалланиш ҳолатлари ошганлиги сабабли Исроил ниқоб тақиш режимига қайтмоқда\nҚарши ва Жиззахдаги 2 та олийгоҳда 22,5 млрд сўм маблағ ўзлаштирилгани аниқланди\nОлий Мажлис Сенатида янги қўмита ташкил этилди\nКириш имтиҳонларига 30 млрд сўмдан ортиқ маблағ сарфланади


Британиялик олимлар дунёнинг интернет-харитасини яратди - www.Voydod.net\nFrithjofpero MariusMolf Felipefes Masonmn Qgkealw Kelvingeve klebuAbef VeraVathe Keifzll VakLipt\nБританиялик олимлар дунёнинг интернет-харитасини яратди\nОксфорд интернет институти мамлакатлардаги тармоқданфойдаланувчилар сони бўйича тузилган навбатдаги дунё харитасини тақдим этди. Британиянинг “Daily Mail” нашри тарқатган хабарга кўра, Оксфордда интернет-олам харитаси 2008 йилдан буёнтузилади. Маълумотларни белгилаш учун бу ерда фақат иккита кўрсаткичдан фойдаланилади. Мамлакат ўлчамиинтернет-фойдаланувчилар сони билан белгиланади, ранглар ёрқинлиги эса мамлакатдаги интернетишқибозларининг бутун аҳолига нисбатини фоизларда ифодалайди. Биринчи параметрбўйича интернет-харитада Россия ва Канададан фақат ингичка чизиқлар қолган. Хитой эса жаҳонинтернет-давлатлари орасида ҳақиқий етакчига айланган. Интернетдан фойдаланувчиларсони фоиз кўрсаткичида 80 дан ошган мамлакатлар сирасига Буюк Британия, Канада, Янги Зеландия, Исландия,Қатар, Жанубий Корея, Германия, Нидерландия, Дания, Чехия ва Скандинавия давлатлари кирди. Маълум бўлишича, Осиёда дунё бўйлаб интернет-фойдаланувчиларнинг 42 фоизи истиқомат қилар экан. Бунданташқари, аҳолиси зич бўлган Осиё мамалакатларида бу рақамнинг ўсиш потенциали ҳам юқори. Ғарбий ярим шардаэса интернет-фойдаланувчилар сони бўйича Қўшма Штатлар биринчиликни эгаллади. Оксфорд харитасида Африкакичкина нуқта кўринишида бўлиб, ҳозир Нигерия ва Миср аҳолиси интернетни фаол ўзлаштираётгани маълумбўлди.


«КДБ Банк Ўзбекистон» АЖ Кенгаши 2022 йил 29 июнь куни соат 11:00 да Ўзбекистон, Тошкент шаҳри, Бухоро кўчаси, 3-уй манзили бўйича жойлашган «КДБ Банк Ўзбекистон» АЖ 4-қават мажлислар залида Акциядорларнинг йиллик умумий йиғилиши бўлиб ўтиши ҳақида маълум қилади.\nАкциядорларнинг 2022 йилги йиллик умумий йиғилиши\n1. 2022 МЙ учун Банкнинг йиллик бизнес режаси ва бюджетини кўриб чиқиш ва тасдиқлаш;\n2. Ўтган йилларнинг тақсимланмаган фойдаси (шу жумладан 2021 МЙ да олинган соф фойдани) тақсимлаш масаласини кўриб чиқиш ва тасдиқлаш;\n3. 2021 МЙ учун Банкнинг аудит текширувидан ўтказилган молиявий ҳисоботларини тасдиқлаш;\n4. 2022 МЙ учун аудиторлик ташкилотини белгилаш ва унинг хизматларига тўланадиган энг кўп ҳақ миқдорини тасдиқлаш;\n5. 2021 МЙ учун Корпоратив бошқарув тўғрисидаги йиллик ҳисоботни кўриб чиқиш ва тасдиқлаш;\n6. “Умидсиз” деб таснифланган балансдан ташқари моддаларда акс эттирилган активларни ҳисобдан чиқаришни кўриб чиқиш ва тасдиқлаш;\n7. Банкнинг 2021 МЙ молиявий фаолияти якунлари бўйича Тафтиш комиссияси ҳисоботини тасдиқлаш.\n2022 йил 31 май ҳолатига шакллантирилган акциядорлар реестрида қайд этилган акциядорларга «КДБ Банк Ўзбекистон» АЖ Акциядорларнинг йиллик умумий йиғилиши ўтказилиши тўғрисида ёзма равишда электрон почта орқали хабар юборилади.\n2022 йил 23 июнь ҳолатига шакллантирилган акциядорлар реестрида қайд этилган акциядорлар «КДБ Банк Ўзбекистон» АЖ Акциядорларнинг йиллик умумий йиғилишида қатнашиш ҳуқуқига эгадирлар.\n«КДБ Банк Ўзбекистон» АЖ Акциядорларнинг йиллик умумий йиғилишида рўйхатдан ўтиш учун акциядорларнинг вакиллари қонунчиликда белгиланган тартибда расмийлаштирилган ишончномалар билан келишлари лозим.


Совутгич камераларини ҳисоблаш дастурлари |Server-Service\nСовутгич камераларини ҳисоблаш дастурлари\nBitzer Software 5.3.2 -бу Bitzer компанияси ишлаб чиқарган компрессорларнинг тўлиқ каталогидир. Унда сиз Bitzer компрессорларининг ҳар қандай модели техник хусусиятлари, ўлчамлари ва бошқа фойдали маълумотларни топасиз.\nGEA Bock Software VAP 10.1.0 – дастури Германиянинг GEO Bock компанияси компрессорини танлаш имконини беради. Дастурда компания ишлаб чиқарган барча компрессорларнинг батафсил тавсифлари, уларнинг техник хусусиятлари, чизмалар ўлчамлари билан бирга, фотосуратлар ва бошқа фойдали маълумотлар кўрсатилган.\nTeplopritoky 2.5.0 – бу совутгич ёки музлатгич камерангиз учун совитиш ускунасини танлашга ёрдам берадиган дастур. У камеранинг ҳажми, иссиқлик изоляцияси материали, камерада сақланадиган маҳсулот ва бошқа муҳим омилларга қараб, совитиш ускунасининг қувватини ҳисоблаб беради.


2016 йилда қуёш тутилиши икки марта содир бўлади\nЖамият Дунё Футбол Мутолаа Жиноят Савол-жавоб Шоу-бизнес Hi-tech Lady Саломатлик Мозийдан садо Ҳидоят сари 2016 йилда қуёш тутилиши икки марта содир бўлади\t13:47, 04 январь 2016\tҚадимдан қуёш тутилиши билан боғлиқ турли афсоналар юради. Шомонлар шу куни ёвуз руҳлар озодликка чиқади, деган сўзга ишонишган бўлса, Европа халқлари орасида қуёш тутилишини томоша қилиш бахтсизликка олиб келиши мумкин, деган тушунча бўлган. Аслида эса коинот ўз синоатини намоён этувчи ушбу кунга қизиққан, ҳатто унинг қачон содир бўлишини таҳминан хом-чўт қилиш билан шуғулланганлар талайгина.\nАстрономлар 2016 йилда нақ икки марта қуёш тутилиши содир бўлишини айтишмоқда. Нега икки марта ва бу қачон бўлади деган саволларга эса қуйида жавоб топишга уриниб кўрамиз. 2016 йилдаги биринчи қуёш тутилиши ҳисоб-китобларга кўра 9 март санасига тўғри келмоқда. Бу 130 – сароснинг 52-тўлиқ қуёш тутилиши бўлади. Сарос сўзи билан таниш бўлмаганлар учун унинг қисқа маъносини айтиб ўтсак: сарос бу тенг миқдордаги 18,3 тақвим йили бўлиб, унинг тугалланиши қуёш ёки ой тутилиши билан ифодаланади. Битта сарос ўртача ҳисобда 41 та қуёш тутилишини ўз ичига олади. Шулардан таҳминан ўнга яқини тўлиқ қуёш тутилиши билан содир бўлади. Мазкур саросдаги аввалги қуёш тутилиши.1998 йил 26 февралда юз берган. 2016 йилдан кейингиси эса 2034 йил 20 мартга тўғри келади. Март ойида кутилаётган қуёш тутилишини Жануби-Шарқий Осиё, Индонезия, Филиппин ороллари ҳамда Австралия қитьасида кузатиш мумкин. Бу ҳудудларда қуёш тутилиши яққол билинса, Хитой, Корея, Япония, Россиянинг узоқ шарқ ўлкаси ва Камчаткада ҳодисанинг маълум қисми намоён бўлади. Аляска ва Алеут қуёш тутилишининг ярим фазасига гувоҳ бўлишади.\nҚуёш тутилишнинг тўлиқ фазаси 4 дақиқаю 9 сонияни ташкил қилади. Олимлар фикрича ушбу ҳодиса Каролин оролларида бутун шакл-шамойили билан кузатилиб, бу ҳудудда яшовчилар тўрт дақиқа давомида вақтинчалик қуёш нурини йўқотиб қўйишади.\nҚуёш тутилишининг қисман содир бўлиши – кечки соат 23:00 нинг 19 дақиқаси, 18 сониясига тўғри келади.\nФазанинг тўлиқ бошланиши – соат 00:00 нинг 15 дақиқаси, 53 сониясида юз беради.\nТўлиқ фазанинг тугалланиши – соат 03:00 нинг 38 дақиқаси, 14 сониясида содир бўлади.\nҚисман қуёш тутилишининг якунланиши эса – соат 04:00 нинг 34 дақиқаси, 44 сониясида амалга ошади.\nУмумий давомийлиги – 5 соату 15 дақиқани ташкил қилади.\nҚуёш тутилишининг максимал фазаси координаталар бўйича шимолий кенгликларда 10,1 даража, шарқий узунликда 148,8 даражани ташкил этади. Қуёш тутилишида содир бўлган соя 155 километрни қамраб олади.\nҚуёш тутилишининг иккинчи ҳаракати айни 1 сентябрь кунига тўғри келиши тахмин қилинмоқда. Бу сафаргиси мартдагидан фарқ қилади. Астрологлар тилида айтганда қуёш тутилиши ҳалқа шаклида юз бериши кутилмоқда. Ҳалқа шаклидаги қуёш тутилиши номи осмон жисмлари механикасидан келиб чиққан. Ой, қуёшни бутунлай беркита олмайди. Бунинг натижасида эса ой атрофида фотосферанинг ингичка ҳалқаси пайдо бўлади. Ана шу кўриниш қуёш тутилишининг ҳалқасимон шакли деган атамани келтириб чиқарган. Навбатдаги қуёш тутилиши сайёрамизнинг жанубий қитьаларида яққол кузатилиб, шимолий ярим шарни четлаб ўтади. Мадагаскарнинг шимолий ҳудуди ва Жанубий Африка қитьасида яшовчилар қуёш тутилишининг гувоҳи бўлишлари мумкин.\nСентябр ойидаги қуёш тутилиши 6 соатга яқин давом этади. Бошланиши соат 06:13:03 га тўғри келса, якуни соат 12:00:27 да бўлади.\nКўзларни асранг! Сайёҳлик фирмаларининг хабар беришича, саргузашт ишқибозлари қуёш тутилишини томоша қилиш учун саёҳат дастурларига қизиқиш билдиришаётган экан. Тўғри, қуёш тутилишини томоша қилишга тақиқ йўқ. Аммо айрим хавфсизлик қоидаларини билиб қўйган мақсадга мувофиқдир. Масалан, қуёш тутилишини оддий кўзойнакларда кузатиб бўлмайди. Қуёш нуридан ҳимояловчи кўзойнаклар ҳам кераклича кўз соққасини ҳимояламайди. Бунинг учун ёки махсус қопламга эга кўзойнак ёхуд рентген тасвири туширилган бир неча қаватли суратлардан фойдаланиш мумкин. Бордию қуёш тутилишини томоша қилгач, енгил бош айланиши, кўз ичининг ачишиши кузатилса шифокорга мурожаат этинг. Астрологлар махсус ҳимоя қопламига эга бўлмаган кўзойнакларсиз фақат 1 дақиқа қуёш тутилишини кузатиш мумкин дейишади. Бир дақиқадан сўнг нигоҳингизни бошқа нарсага қаратиб, кўзга дам бериш лозим.\nИнтернет материаллари асосида ЮЛДУЗ тайёрлади Диққат, диққат! "Даракчи"нинг Telegram’даги расмий каналига аъзо бўлиб, янгиликлардан баҳраманд бўлинг! “Тақдирнинг ўзи мени жазолади...”\tИркутсклик аёл фарзандларини бўғиб ўлдирди\tРайҳон концертига кимнинг келишини интиқлик билан кутяпти?\t“МЮ” даромад кўриш борасида “Реал” ва “Барселона”ни ортда қолдирди\tЯнгийўл яқинида мудҳиш ЙТҲ содир бўлди: қурбонлар бор (ФОТО)\t“Реал” 2015 йил ноябридан буён энг салбий натижасини қайд этди\tОтправить


Коронавирусга чалинганлар сони ошишига тайёр бўлишимиз керак - президент - 20.07.2020, Sputnik Ўзбекистон\nКоронавирусга чалинганлар сони ошишига тайёр бўлишимиз керак - президент\nТошкент шаҳри ва вилоятида коронавирусга чалинганлар учун шифохоналарда ўрин-жойлар миқдори камида 2-3 бараварига оширилмоқда. 20.07.2020, Sputnik Ўзбекистон\n12:25 20.07.2020 (янгиланди: 12:29 20.07.2020)\nТошкент шаҳри ва вилоятида коронавирусга чалинганлар учун шифохоналарда ўрин-жойлар миқдори камида 2-3 бараварига оширилмоқда.\nТОШКЕНТ, 20 июл – Sputnik. Бугун Ўзбекистонда аниқланган касалларнинг ярмидан кўпи (57%) Тошкент шаҳри ва вилоятида аниқланмоқда. Шу билан бирга касаллар сони янада ошиши мумкин ва шифохоналар шунга тайёр бўлиши керак деди, президент 20 июл куни бўлиб ўтган видеоселектор мажлисида.\n“Коронавирусга чалинган фуқаролар сони янада ошиб бориши ҳеч гап эмас, дея таъкидлади Шавкат Мирзиёев. Шу муносабат билан қисқа муддатларда ушбу касалликка чалинганларни даволаш учун яратилган қўшимча ўрин-жойлар сонини, биринчи навбатда олийгоҳлар ётоқхоналари, ёпиқ спорт майдонлари ва бошқа сиғими катта бино-иншоотлар ҳисобига, камида икки-уч баробарга оширилишини таъминлаш вазифаси қўйилди, дейилган хабарда.\nБугунги кунда Тошкент шаҳри ва вилоятида коронавирусга қарши курашда қуйидаги тайёргарлик ишлари кўрилмоқда:\nТошкент шаҳрида мавжуд 16 та клиникага қўшимча COVID-19га шубҳали беморлар учун мўлжалланган яна 7 та 850 ўринли “провизор” клиникалар ташкил қилинди;\n“Ўзэкспомарказ” миллий кўргазмалар мажмуасида беморларга биринчи тиббий ёрдам кўрсатувчи 500 ўринли - Тақсимловчи марказ ташкил қилинмоқда;\nТошкент вилоятида коронавирус касаллиги гумонланган шахсларни даволаш ва назоратини олиб бориш учун 905 шифо ўрин, диагнози тасдиқланганлар учун 210 ўрин стационар шифохоналар фаолият кўрсатмоқда ва қўшимча 350 захира ўрин тайёрлаб қўйилди;\nТошкент шаҳри тез тиббий ёрдам станциясида бир сменада ишлайдиган операторлар сони 40 тадан 100 нафарга етказилди. Станцияга қўшимча электр тармоғи уланди, бригадалар сони 250 тагача кўпайтирилди. Тез ёрдам хизматига уланиш вақти 1,5 дақиқадан 15 сониягача қисқартирилди;\nХусусий клиникаларга ҳам коронавирусга чалинганларга тиббий ёрдам кўрсатишга рухсат берилди ва ҳозирда уларнинг рўйхати тузилмоқда.\nУндан ташқари, Тошкент шаҳри шифохоналари қўшимча 285 та ўпка сунъий вентиляцияси аппарати, 155 дона ўпкани ёрдамчи нафас олдириш ускунаси, 140 дона кислород концентратори, 200 та функционал ётоқлари билан таъминланди.\nШунингдек, Тошкент вилояти тез тиббий ёрдам хизмати учун жами 100 та “Дамас” амбуланс машинаси ажратилди, шулардан 25 таси жойларга тарқатилди.\nВа, коронавирус билан касалланган беморларни даволаш жараёни учун 49 хил турдаги дори воситалари захираси учун дастлабки 10 миллиард сўм пул ажратилиши режалаштирилди.


08 июл 2020, Тошкент вақти: 06:58\n8 декабрь оқшомида Санжар Жумаев (суратда) бўласи билан машинасида кетаётганда қароқчилар ҳужумига учраган.\nБу ҳақда Озодлик Ангор туман прокуратураси терговчисидан сўраб билди.\nСанжар Жумаевнинг онаси Озодликнинг SizdanTelegram рукнида 18 февраль куни эълон қилинган хатида ўғлига ҳужум қилганлар жазосиз қолаётганидан шикоят қилган эди.\nСанжар Жумаев ва унинг машинасида бўлган қариндоши, 30 яшар Шерали Равшанов Озодлик билан суҳбат давомида Ангор туманидаги участка нозири уларга ҳужум қилган 5 кишининг бири эканлигини иддао қилди.\nАнгорнинг “Наврўз” маҳалласи участка нозири Илҳом Абдуллаев Озодликнинг бошқа бир материали қаҳрамони бўлган эди.\nОнанинг шикоят хатида келтирилган бу иддаоларни қўшимча тафсилотлари билан Санжар Жумаевнинг ўзи ва 2018 йилнинг 8 декабри оқшомида унинг машинасида бўлган бўласи Шерали Равшанов Озодликка 19 февраль куни берган суҳбатда такрорлади.\nАнгор туман прокуратураси терговчиси Ҳусниддин Каримов 19 февраль куни Озодликка Санжар Жумаев билан боғлиқ воқеа бўйича жиноят иши 13 февралда қўзғатилганини билдирди:\nТерговчининг айтишича, “Миллий гвардия” ўз хизматчиларининг ҳужумга алоқаси борлигини инкор қилган:\n“Миллий гвардия” билан бугун гаплашдик. Улар инкор қилди”.\nТерговчи Ҳусниддин Каримов иш билан боғлиқ бошқа тафсилотларни очиқламади.\n“Миллий гвардия” матбуот хизмати телефонини кун давомида ҳеч ким кўтармади.\nАнгорнинг “Наврўз” маҳалласида яшайдиган Шерали Равшановнинг ўзи эса, бундай деди:\n"Ўша куни биттаси участковойлар киядиган формада эди. У [“Ларгус”нинг] олдида ўтирган. Ўша одамни бизни прокуратурага терговчи чақирганда танидим. Прокуратурада унинг Илҳом Абдуллаев эканлигини билдим. Биринчи марта биз дўконнинг олдида тўхтаганимизда, у одам [“Ларгус”дан] тушиб, қўлини чўнтагига солиб, машина фараси олдида турган. Шунинг учун яхши эсимда қолган", - деди Шерали Равшанов.\nШуниси қизиқки, Ангорнинг “Наврўз” маҳалласи участка нозири Илҳом Абдуллаев Озодликнинг бошқа бир материали қаҳрамони бўлган эди.\nОзодлик 2018 нинг 3 октябрида “Наврўз” маҳалласи аҳолисини пахта теримига чиқариш масаласида участка профилактика инспектори, 29 яшар лейтенант Илҳом Абдуллаев билан маҳалла раиси, 61 яшар Абдуназар Зоиров ўртасида содир бўлган жанжал тўғрисида ёзган эди.\nЎшанда Наврўз маҳалласи раиси Абдуназар Зоиров милиция ходими Илҳом Абдуллаев уни ўласи қилиб уриб-тепганидан арз қилган эди.\nОзодлик 19 февраль куни Илҳом Абдуллаев иш жойини ўзгартирганини аниқлади.\nУ 2018 нинг декабрида Наврўз маҳалласидан Навбаҳор маҳалласига ишга ўтгани маълум бўлди.\nНавбаҳор маҳалла фуқаролар йиғини раиси Илҳом аканинг Озодликка билдиришича, участка нозири Илҳом Абдуллаев шу кунда касалхонада даволанмоқда.\nТуман ички ишлар бўлими навбатчиси ҳам шу гапни айтди.\nИлҳом Абдуллаевнинг телефони кун давомида ўчиқ бўлди.


Ўзбекистондаги энг ëш ҳукумат мулозими бир ойда қандай ишларни бажарди? (тўплам)\n- Ўзбекистондаги энг ëш ҳукумат мулозими бир ойда қандай ишларни бажарди? (ўзбек тилида видео)\n- Россия нима учун Қримда ҳарбий-денгиз «қувватини» оширмоқда. Россияда ҳар йили июлнинг оxирги якшанбасида Ҳарбий-денгиз флоти кунини нишонлашмоқда. Ўз дўстлигининг тасдиғи сифатида Украина 2011 йили ўз флотининг байрамини ҳам шу кунга олиб ўтди. (Директ видеоси)\n- Жўмракда ҳар доим сув бўлишини xоҳлайсизми? Президент ёнига кўчиб келинг. Бишкек яқинидаги бутун қишлоқлар сувсиз яшаб келмоқда. Улар аҳолиси сувни тик тоғ бағридаги булоқдан олишади. Шу билан бирга мамлакат президенти яшайдиган қўшни қишлоқ аҳолисида сув билан ҳеч қандай муаммолари йўқ. (видео Настоящее время)\n- Йўқолиб кетиш xавфи остида: караимларда маҳаллий xалқ дейилишига ҳуқуқи борми? Караимлар Қримни ўз тили ва xалқининг бешиги деб билишади. Бутун дунёда уларнинг сони бир неча мингга боради. Украиналик караимларда йўқолиб кетишдан бир ғоялари бор. (Директ видеоси)\n- Абай ҳайкали. 10 август – Абайнинг туғилган куни. Қозоғистонинг ҳар xил ҳудудларида ва яқин xориждаги унинг xотирасига ўрнатилган ёдгорликлар фотогалереяси. (фоторепортаж)\n- «Шарманда» ва «бабашкани қўйиб юборинг»: «Ҳизб ут-Таҳрир иши» фигурантларини тергов изоляторига олиб кетилиши. Кремль назорати остидаги Симферополдаги Киев туман судида 9 августда «Ҳизб ут-Таҳрир иши» беш фигурантига ҳисбда қолиш муддати икки ойга узайтирилди. (Директ видеоси)\n- Қайназар қишлоғида ўқитувчиларнинг норозилик намойишлари давом этмоқда. Олмаота вилояти Жамбил тумани Қайназар ўрта мактаби ўқитувчилари навбатдаги норозиликларини билдиришди. Бунга сабаб туман xалқ таълими бўлим раҳбарининг «мактаб ўқитувчиларнинг билим савияси паст, ва уларнинг аксарияти – Қорақалпоғистондан келганлар» деган сўзлари бўлди. (видео)\n- Россия ва Украина ўртасидаги девор қурилишида ўғирликлар учун еттита гумондорлар қўлга олинди. Украинада Россия билан чегарада девор қурилишига давлат бюджетидан ажратилган пулларни ўзлаштиришда айбланиб етти киши қўлга олинди. (видео Настоящее время)\n- Қумдаги мусобақалар. Лос-Анжелесда қумдан бўлган қалъа ишқивозлари ўртасида мусобақалар ўтди. (видео Настоящее время)\n- Киевда Жаҳон туб халқлари халқаро кунида қўшиқ ва рақслар . Жаҳон туб халқлари халқаро куни 9 августда Украинанинг аxборот сиёсати вазирлиги, Мажлис ва Америка уйи «Қрим кечаси»ни уюштиришди. (Директ видеоси)


Сафар Бекжон Гулнора Каримованинг Швецариядаги уйини "ишғол қилди" - BBC News O'zbek\nСафар Бекжон Гулнора Каримованинг Швецариядаги уйини "ишғол қилди"\n23 Декабр 2013\nImage caption Сафар Бекжон Гулнора Каримовага тегишли экани айтиладиган уй қаршисида\nШвейцарияда истиқомат қилаётган сиёсий фаол Сафар Бекжон Гулнора Каримованинг Женевадаги уйига кириб олган.\nСафар Бекжон бир неча миллион долларлик деб ишониладиган виллани "ишғол қилиш" қарорини шундай изоҳлайди:\n"23 декабр куни биз Гулнора Каримовага оид бўлган ва устидан жиноий иш очилган виллага кирдик. Вақтинча ишғол қилдик бу виллани. Чунки, Гулнора Каримова терговга келмаяпти, бу уйнинг қонуний эканлигини исбот қилиб беролмаяпти, бу ердаги пулларнинг тўғри-нотўғрилигини исботлаб беролмаяпти, келсин, биз учун ҳам, Швецария учун ҳам келсин. Чунки, бизни бу ердан чиқариш учун судга бериши керак. Бу бир. Иккинчидан бу жараёнлар ёпиқ эшиклар ортида бўлмаслиги керак. Ўзбек жамияти ҳам, халқаро жамият ҳам билиши керак буни. Агар биз бу ишни қилмасак, ҳеч ким билмайди бу ишни, Твиттер шоу бўлиб қолаверади. Биз ҳақиқий терговлар ва ҳақиқий сиёсий жараён бўлишини истаймиз", дейди Сафар Бекжон Би-би-си билан суҳбатда.\n"Ўзбекистон демократик жамғармаси" раиси Сафар Бекжоннинг айтишича, Гулнора Каримованинг Женева кантони, 1223 ch Chemin de la Prévôté 7 кўчасидаги вилласи қурилиши тўла битказилмаган ва сўнгги пайтлар қаровсиз қолган эди. У бинодан жамғарма фаолияти учун фойдаланиш мақсадида эканини айтади.\n"Халқнинг мулки - бу, халққа хизмат қиладиган демократик ташкилот - бизнинг ташкилотимиз бундан фойдаланади. Токи, Гулнора Каримова биз билан судлашгунга қадар...Сиёсий ва маданий тадбирлар ўтказамиз", дейди у.\nСафар Бекжонга кўра, қаровсиз уйга кириб олиш қонунга зид эмас, уй эгаси уни фақат маҳкама орқалигина чиқариб юбориши мумкин.\n"Узоқ муддат мобайнида ҳеч ким яшамаётган, дипломатик мақоми бўлмаганлиги учун мен ишғол қилишга ҳаққим бор. Ва мени суд билан чиқаришлари мумкин. Суд билан чиқаришлари учун бу уйнинг қонуний эканлигини, қонуний пулга олинганлигини исбот қилиб беришлари керак", дейди Сафар Бекжон.\nImage caption Тўрт қаватлик уйнинг фақат икки қавати қуриб битказилгани айтилади\nБи-би-си ҳодиса юзасидан изоҳ сўраб Женева полиция хизматига мурожаат қилди ва полиция шахсий манзил бўлгани учун ҳодисани на тасдиқлай олиши ва на инкор қилишини билдирди.\nАммо, полиция матбуот хизмати ходими Сильван Гийом Жантел (Silvain Guillaume-Gentil)нинг айтишича, Швецарияда қаровсиз уйларни ишғол қилиш бўйича қонуний чоралар мавжуд.\nШвейцария Конфедерация Прокуратураси август ойи охирида Женевадаги тўрт манзилда тинтув ўтказилганлигини тасдиқлаганди.\nПрокуратуранинг Би-би-сига маълум қилишича, 2012 йили бошланган жиноий текширув иши бўйича Федерал Жиноий Полиция бошқармаси Женева Полицияси билан ҳамкорликда тинтув амалиётини амалга оширган.\nБизга берилган расмий хабарга кўра, бу жиноий тергов тўрт Ўзбекистон фуқаросига қарши очилган иш доирасидадир.\nАйни вақтда Би-би-сининг ишончли манбалари тинтув ўтказилган уйлардан бири Ўзбекистон Президентининг тўнғич қизи Гулнора Каримовага тегишли вилла эканини айтишганди.\nШу йилнинг 1 март куни эса, Женевага инсон ҳуқуқларига бағишланган филм фестивалида иштирок этиш учун ташриф буюрган Мўътабар Тожибоева ҳамда яна бир неча фаоллар Гулнора Каримованинг бадавлат мавзелардан бири Колоньяда жойлашган айни уйини кўришга боришганди.\nУлар шу тариқа Ўзбекистон Президентининг қизи қандай дабдабали ҳаёт кечиришига жамоатчилик эътиборини қаратмоқчи бўлишганини айтишганди.\nГулнора Каримова уларнинг ҳаракатларини ўзини ёмонотлиқ қилишга қаратилган кампания бир қисми, дея қоралаган.\nШу йилнинг 17 ва 18 июн кунлари эса, Гулнора Каримовага тегишли Париждаги ҳашаматли уй ва Сан Тропе оромгоҳидаги виллага муҳр босилгани хабар берилганди.\nФрансуз полицияси ушбу тинтувни Швейцарияда тергов қилинаётган ноқонуний пулларни ювиш билан боғлиқ жиноят иши доирасида амалга оширгани айтилганди.\nШвейцария прокуратураси Франция ҳуқуқ-тартибот идораларининг ўз сўровига биноан Ўзбекистон Президентининг тўнғич қизига тегишли экани айтилган бир неча манзилга рейд уюштирганини тасдиқлаган.\nАйтилишича, амалиётдан мақсад "ҳужжатларни қўлга киритиш бўлган".\nШвейцария прокуратураси: 'Ўзбекистонликларга тегишли уйларда тинтув ўтказилди'\nЖенева полицияси:'ўзбек дипломатларининг машинасига ҳужум сиёсий эмас'\n2 Апрел 2013


27 апрель, соат 20:00\nРауль Гарсия (42)\n' Асабий кечган ўйинда "Атлетико" жуда муҳим ғалабага эришди. Қосил, Симеоне. Барча қийин ўйинларда ғалабага эришмоқда\n90+3' Симеоне учинчи ўзгаришга қўл урди. Соса ўрнига химоячи Алдервейрелдни туширди\n90+2' "Атлетико" футболчиси майдондан четлатилди! Хуанфран тезкор Пабло Пьяттини ўтказиб юборди ва уни очиқчасига тепиб қулатди. Бирданига қизил карточка!\n90' Эдуардо Варгас ҳаводаги тўп учун курашда тўпни атайлаб қўл билан ўйнади. Натижада сариқ карточка олди.\n87' Чап қанотда Фуэго тўпга улгурмади ва очиқчасига Арда Туронни тепиб йиқитди. Турк футбочлиси оғриқ зарбидан майдондан ётибди, испаниялик эса сариқ карточка билан жазоланди.\n86' Диего Коста! Бугун у вазиятларни кўкка совурмоқда. Уни иккинчи марта Гуаита билан бирга-бир вазиятга чиқаришмоқда. Бу сафар у посбонни алдашга қарор қилди. Бироқ Висента сакраган ҳолда тўпни эгаллаб олди. Жуда ажойиб ҳаракат!\n83' ПИцци учинчи ўзгаришни амалга оширди. Жонас ўрнига Федерико Картабия туширилди\n74' ! Ух, Фигули ўнг қанотдан ажойиб зарба йўллади. Куртуа тўпга улгурмади. Аммо тўп шундоққина дарвоза устуни ёнидан ўтиб кетди.\n72' Мезбонлар босимни оширишмоқда. Навбатдаги бурчак тўпи ўйинга киритилди, аммо ҳозирча бу самара бермаяпти\n71' Пьятти дарвоза томон зарба берди. Куртуа тўпни эгаллаб олди\n70' Диего Годин сариқ карточка олди. Пако Алькасерни чалиб йиқитгани учун\n69' Меҳмонлар жарима тўпини ўйинга киритишди. Бироқ узатма ҳеч кимга насиб этмади ва майдонни тарк этди\n69' "Атлетико"да иккинчи ўзгариш: Рауль Гарсия ўрнига Хосе Соса туширилди\n66' Бурчак тўпидан кейин меҳмонлардан бири бош билан зарба берди. Бироқ Гуаита тўпни эгаллаб олди\n66' "Атлетико"нинг қарши ҳужуми туфали Арда Турон зарба беришга муваффақ бўлди, аммо ҳимоячи тўп йўлига тўсиқ бўла олди\n65' Бурчак тўпи ёмон чиқмади. Аммо Варгас ҳимоячини итариб юборгани учун ҳужумда фол қайд этилди\n64' !!! Уҳҳҳҳ, "Валенсия" ҳисобни тенглаштириш учун ўта қулай имкониятга эга бўлди! Чап қанотдан тўп кучли тарзда дарвозабон майдончасига етказилди. Жонас бош билан дарвозага зарба берди. Тўп Филипе Луис оёғига тегиб, майдонни тарк этди. Бурчак тўпи\n62' Барраган майдонни тарк этди ва Фигули ўйинни давом эттиради\n60' Дарвоқе, "Месталья" Давид Вильяни қарсаклар билан кузатиб қўйди. Хабарингиз бор, Вилья 5 йил давомида "Валенсия" шарафини ҳимоя қилган\n59' Вилья жароҳат олди. Диего Симеоне эса унинг ўрнига Арда Туронни туширди\n53' "Валенсия"да дастлабки ўзгариш: Данни Парехо ўрнига Эдуардо Варгас туширилди\n51' !!! Диего Коста рақибни кечирди! Мезбон жамоа ҳимоячиси майдон марказида "подкат" билан ҳужумни қайтаргандек бўлди, аммо тўп Диего Костага насиб этди. Ҳужумчи таъқибчилардан 10 метрлар фарқ билан дарвозабон билан юзма-юз вазиятга чиқиб борди ва тўпни Гуаита оёқлари орасидан ўтказмоқчи бўлди. Аммо оёқларини ёпишга улгурди. Тўп ён томонга кетди ва ҳимоячи уни тепиб юборди.\n49' Бурчак зарбасидан кейин Куртуа тўпни эгалаб олди\n48' Жонас ўнг қанотда очилган Перейрани тўп билан таъминлади, аммо "Атлетико" ҳимояда яхши ўйнамоқда. Тўп майдон ташқарисига чиқариб юборди. Бурчак тўпи.\n47' Диего Коста жарима майдончасининг чап қанотида финт ишлатиб ҳимоячини алдаб ўтмоқчи бўлди. Аммо унинг бу "номери" ўтмади. Натижада тўпни орқароқда турган Габига узатишга тўғри келди. Унинг 23 метрдан йўлаган зарбаси дарвоза устидан ўтиб кетди.\n' Биринчи бўлимга хулоса берадиган бўлсак: "Валенсия" ўйинни жуда яхши бошлади, Куртуа дарвозаси томон ҳужумлар ташкил қилди. Лекин кейинчалик мезбонларнинг жисмоний ҳолати яхши эмаслиги кўзга ташлана бошлади. "Атлетико" аста-секин ташаббусни қўлга кирита бошлади ва бир қатор ҳужумлар ташкил қилди. Натижада муҳим голни рақиб дарвозасига йўллади. Энди Пицци ўз жамоасини ўйинини ўзгартиришга ва вазиятни ўнглашга ҳаракат қилади. Бунинг учун унинг ихтиёрида 15 дақиқа вақт бор. "Матрасчилар" эса иккинчи бўлимда қарши ҳужумда ҳаракат қилишса керак.\n45' Бош ҳакм Ундиано Мальенко биринчи бўлимга умуман вақт қўшмади ва жамоаларни танаффусга бошлади.\n43' !!! Жуда чиройли гол! Габи тўпни юмшоқ тарзда 11 метрли нуқта атрофига узатди. Рауль Гарсия икки ҳимоячи қуршовида турганди. Шунингдек, "Валенсия" дарвозабони ушбу зонага яқинлашиб келди. Аммо Гарсия дарвозага тескари ҳолатга турганига қарамай, барчадан баланд сакради ва тўпни дарвоза томон бурди. Тўп дарвозабоннинг қўллари олдидан ўтиб кетди, ўнг устунга урилиб, тўрга бориб тушди. Дарвозабон тўпга чиқишда хатога йўл қўйди, ҳимоячилар ҳам суст ўйнашди.\n42' ГОООООЛ!!! Рауль Гарсия, 0:1\n39' "Валенсия" футболчилари олис масофадан зарба йўллашди. Ушбу тўп Куртуа учун машғулот вазифасини ўтаб берди!\n36' Майдонда эҳтирослар жунбушга келмоқда. Жонас сариқ карточка олди, ҳуштакдан кейин тўпни тепиб юборгани учун.\n35' "Атлетико" чемпионликни қўлга киритишни истаса, бугунги ўйинда очко йўқотишга ҳақи йўқ. Аммо улар чоршанба куни бўладиган "Челси"га қарши ўйинни ҳам ўйлашга мажбурлар. "Атлетико" ҳар иккала фронтни баравар эплай олармикан. кўрамиз.\n30' Ташаббус меҳмонлар томонига ўтмоқда.\n28' "Атлетико"да илк хавфли вазият. Меҳмонлар ўнг қанот чизиғидан тўпни ўйинга киритишди ва тўп 11 метрли нуқта атрофига етказилди. У ерда тўпга ҳеч ким зарба бера олмади, бироқ чапроқда турган Филипе Луисга келиб тушди. Ҳимоячи дарвоза томон зарба берди, бироқ Барраган тўпга оёқ қўйишга улгурди. Бурчак тўпи.\n26' Габи қанотдан етказиб берган тўпни Годин бош билан дарвоза томон йўллашга уринди. Аммо ноаниқ\n23' "Атлетико" ҳозирча ўзига ўхшамаяпти. Мезбонлар эса анча фаол ўйнашмоқда\n18' Жамоалар қарама-қарши ҳужумлар асосида ўйинни давом эттиришмоқда. Тўп марказда сақланаётгани йўқ. Аммо ҳозирча хавфли вазиятлар йўқ\n11' Мадридликлар сафида жароҳатланганлар йўқ. "Валенсия" сафида эса Диего Алвес, Хуан Бернат, Филипп Сендерос ва Виктор Руис жароҳатланишган\n10' Диего Коста жарима майдончаси ичида 2та ҳужумда иштирок этди. Аввал ўзи ҳимоячини алдаб ўта олмаган бўлса, кейинчалик шериги узатган тўпга Костага нисбатан "Валенсия" дарвозабони чаққонлик қилди\n5' "Атлетико" 2003 йилдан бери "Месталья" стадионида ғалаба қозона олмаётган экан...\n1' Ўйиннинг илк дақиқасидаёқ валенсияликлар ҳисобни очишлари мумкин эди. Пако Алькасер жарима майдончаси доираси ичида шеригида пас қабул қилди ва дарҳол дарвоза томон зарба берди. Ерлатиб берилган зарба шундоққина дарвоза устуни ёнидан ўтиб кетди.\n1' Энди эътиборингизни "ВАленсия" ва "Атлетико" жамоалари ўртасидаги ўйинга қаратамиз!


Rost24 - Ўзбекистон экологияси кам маош, техникаси ва ваколати йўқ, абгор ҳолатдаги қўмита қўлида қолмоқда\nЭкологлар маоши 1 млн. 200 минг сўм. Бу маош билан улар Ўзбекистон экологиясини ҳимоя қила оладими?\nЭкология қўмитасига дарахт кесилишининг олдини олиш учун етарли ваколат берилмаган\nЎзбекистонда асосан дарахтларни фуқаролар эмас, балки тадбиркор, қурувчилар кесмоқда.\nЭкология қўмитасининг иш тизими ночор ҳолатда экани, вилоятлардаги бошқармалари техникасиз, кам маош ҳамда ваколатсиз ишлаб келаётгани маълум.\nЎзбекистон матбуоти “тонировка” қимматлиги ва дарахтларнинг кесилишига қарши қанчалар курашмасин бу икки масала ҳамон курашувчилар фойдасига ҳал бўлаётгани йўқ.\nТошкентда “Юксалиш” умуммилий залида Экология ва атроф-муҳитни муҳофаза қилиш давлат қўмитасининг йиғилиши бўлиб ўтди. Йиғилиш худди мавжуд муаммоларни ҳал қилиш учун эмас, ҳисобот берилгани ҳақида ҳисобот бериш учун ўтказилгандек.\nЭкология ва атроф-муҳитни муҳофаза қилиш давлат қўмитаси раиси ҳисоботи тинглангач, қўмитанинг вилоят бошқармалари томонидан ҳақиқий вазиятга яқин ачинарли рақам ва очиқ маълумотлар тингланди.\nЭкология қўмитасида дарахт кесилишининг олдини олиш ваколати йўқ\nХусусан, Экология қўмитаси вакилларининг очиқ баёнот беришича, дарахтлар кесилишининг олдини олиш учун қўмитада тўлиқ ваколат йўқ. Яъни қўмита фақатгина ҳокимият сўровига нисбатан хулоса беради холос. Ҳокимият эса хулосага кўра жавоб қайтаради. Аммо, Экология қўмитаси вакилларининг билдиришича, ҳокимият кўпгина ерларни қўмита хулосасидан аввал тадбиркорларга сотиб юбормоқда. Тадбиркорлар эса “котлаван” қазиб бўлгачгина “экология”га хулоса олиш учун мурожаат қолмоқда.\nТошкент шаҳрида бир нечта қўп қаватли уйларнинг қурилиш ишлар бошлангандан сўнг, қурилиш ерида аввал дарахтзорлар бўлгани аниқланган. Шу сабабли, тадбиркорга ер ажратилишидан аввал Экология қўмитасига мурожаат қилиш, умуман дарахт кесиш бўйича рухсат бериш ваколати тўлалигича ушбу қўмитага ўтказилиш таклифлари ўртага ташланди. Аслида эса бу бўйича кўрсатма берилганига 1 йил бўлди.\nЎзбекистон Республикаси Президентининг 2020 йил 24 августдаги ПФ-6044-сонли фармонига мувофиқ, Экология ва атроф-муҳитни муҳофаза қилиш давлат қўмитасига давлат ўрмон фондига кирмайдиган дарахтлар ва буталарни кесишга рухсатнома бериш ваколатини маҳаллий давлат ҳокимияти органларидан Экология ва атроф-муҳитни муҳофаза қилиш давлат қўмитаси органларига беришни назарда тутувчи норматив-ҳуқуқий ҳужжат лойиҳасини ишлаб чиқиш ва ҳукуматга киритиш вазифаси юклатилган. Бироқ шу кунга қадар мазкур топшириқ бажарилмаган.\nЭкология қўмитаси вакилларининг далолат беришича, Ўзбекистонда асосан дарахтларни фуқаролар эмас, балки тадбиркор, қурувчилар кесмоқда.\nХусусан, Деновда 100 га яқин ноёб дарахтларни «Денов туман йўллардан фойдаланиш» УК вакиллари кесган ва уларга жарима қўлланган.\nХулоса шуки, Экология қўмитаси Автомобил йўллари қўмитаси ва шаҳар, туман ҳокимликлари олдида кучсиз бўлиб қолмоқда.\nШу билан бирга Экология қўмитасига дарахтларни муҳофаза қилиш мақсадида уларнинг сони, тури, ёши, танасининг диаметри, географик жойлашуви ва бошқа параметрлари бўйича ҳисобга олиш ҳамда реестрини юритиш топширилган. Аммо бугунга қадар қўмита томонидан жамоатчиликка бу борада маълумотлар берилмаган, янгидан экилган дарахтларнинг ҳисобини юритиш ишлари ҳам тизимли ташкил этилмаган.\nЭкология қўмитаси ваколатсиз, пулсиз, техникасиз\nЙиғилишда ички нозик масалалар ҳам муҳокама қилинди. Бизнинг-ча, қўмита фаолиятини сустлигига таъсир қилаётган энг асосий омиллар шулардан иборат.\nЭкология қўмитасининг Жиззах бўлими вакилининг айтишича, қўмитанинг вилоят бўлимлари аҳволи оғир. Маош бор йўғи 1 миллион 200 минг сўм. Қўшимча тўловлар билан аранг 2 миллионга етиши мумкин. Шунингдек, қўмитанинг вилоят бўлимини ўз биноси йўқ ва улар ижарада ишлаб келмоқда. Шу билан бирга худудлар зарур техникалар билан жиҳозланмаган. Мисол учун, дарахтларни илдизи билан кўчириб ўтказиш мосламаси фақатгина Тошкент шаҳридагина мавжуд, у ҳам бўлса бир дона.\nШу кунги йиғилишда Экология қўмитасининг иш тизими ночор ҳолатда экани, вилоятлардаги бошқармалари техникасиз, кам маош ҳамда ваколатсиз ишлаб келаётгани маълум бўлди. Демак, Ўзбекистоннинг экологиясини ҳимоя қилувчи экология қўмитаси ва партиясининг номидан ўзга нарсаси кераклича ваколати йўқдек туюлар экан.\nТег: экология қўмита Маош


ФАРҲОД ВА ШИРИН: ҲАММА, БАЛКИ ШУНДАЙ БЎЛИШИНИ ҲОҲЛАЁТГАНДИР? ЛЕКИН, БИЗ ЭМАС. 29.06.2013 16:56\nҲозирги кунда ўзбек эстрадасига кириб келаётган кўплаб ёш хонандаларнинг саноқлиларигина санъатда ўз ўрнини топиб, томошабинлар меҳрини қозона олмоқдалар. Гуруҳлар ёки дуэтларнинг муваффақият қозониши эса, ундан ҳам кам учрайдиган ҳолат. Ана шундай омад кулиб боққан, продюсер Бобур Бобомурод устозлигида ижод қилаётган ёш хонандалар дуэти Фарҳод ва Шириндир.\nХонандалар ўзлари ҳақида:\nШирин: - 1991 йил 27 февралда Самарқандда туғилганман. Лекин, адажоним Бухоролик. Онажоним эса Самарқандлик. Ҳозирги кунда Тошкент Давлат Концерваториясининг 4 босқичида ўқийман. Оилада 2 та фарзандмиз. Каттаси мен, укам бор.\nФарҳод: - 1991 йил 28 августда Бухоро шаҳрида туғилганман. Тошкент Давлат Консерваториясининг 2 босқичида ўқийман. Оилада 5 та фарзандмиз, 4 та опам бор, мен энг кенжасиман.\nУлар 2011 йилдан Фарҳод ва Ширин бўлиб ижод бошлашган. Шоир Бобур Бобомурод уларнинг продюсер ва устози.\n- Фарҳод ва Ширин бўлиб ижодни бошлаш кимнинг ғояси бўлган?\nФарҳод ва Ширин:- Ҳаммамиз биргаликда ўйлаганмиз. Лекин, бошида сал ишонч бўлмаган.\n- Сизлар кейинчалик алоҳида ҳам ижод қилишингиз мумкинми? Яъни, яккахон тарзда.\nШирин: - Йўқ. Лекин, мен бу нарса ҳақида ўйлаганим йўқ.\nФарҳод: - Бу ҳақида ўйламаганмиз. Лекин, вақт кўрсатар.\n- Шундай ҳолат барибир бўлиши мумкинми?\nШирин: - Энди эртага нима бўлишини ҳеч ким билмайди. Лекин, бизларнинг мақсадимизда ва режаларимизда бундай нарса йўқ.\nФарҳод: - Фарҳод ва Ширин дуэти, ўзимиз учун омадли бўлди деб ўйлаймиз. Лекин халқ қандай қабул қилади, буни билмаймиз. Ўзимиз учун омадли деб ҳисоблаймиз, шу сабабли ҳали анча йиллар давомида биргаликда ижодни давом эттириш ниятидамиз.\n- Ширин сиз Фарҳодгача яккахон тарзда куйлардингиз, адашмасам?\nШирин:- Ҳа мени ижодга кириб келганимга, 5 йил бўлди. Бобур аканинг ёнларига келганман. Биргаликда ишлаганмиз. Фарҳод ва Ширин бўлиб ишлаётганимизга эса, бир йил бўлди.\n- Қайси қўшиғингизни ўзингизнинг ташриф қоғозимиз деб биласизлар?\nШирин: - “Ёшликда берган кўнгил”, қисқача номи “Варрак” (кулади). Қўшиқ ғояси ҳам шеҳри ҳам Бобур акага тегишли.\nФарҳод: - Бу қўшиқни бизларга Бобур ака тавсия қилганлар.\n- Энди кўпчиликни қизиқтираётган савол Фарҳод ва Ширин биргаликда оила қуришлари мумкинми?\nФарҳод: - (кулиб) Йўқ. Ҳамма, балки шундай бўлишини ҳоҳлаётгандир? Лекин, биз эмас. Биз яхши дўстмиз! Бизлар бир-биримизни жуда яхши тушунамиз. Жуда ҳурмат қиламиз. Бир-биримизни қўллаб-қувватлаймиз.\nШирин: - Бу саволни бизга кўп беришди. Бизни ҳаттоки турмуш қурдириб, болалик ҳам қилиб юборишди. (кулади) Бизда эса фақат дўстона муҳаббат бўлиши мумкин. Муҳаббатни ҳар хил тушуниш мумкин. Бирга ишлаганлар, албатта турмуш қуришлари шарт эмас (кулади).\n- Унда ҳаётингизда кутилган севги келганми?\nФарҳод: - Бўлган, лекин ҳозир йўқ.\nШирин: - Йўқ!\n- Фарҳод нега? Изҳор қила олмаганмисиз?\nФарҳод (ўйланиб): - Уларни оиласи ҳоҳламаган.\n- Бир умрлик севги ҳақидаги фикрингиз?\nФарҳод: - Менимча, йўқ нарса...\nШирин: - Бор нарса. Ишонаман! (кулади).\n- Унда қандай тасаввур қиласизлар?\nШирин (ишонч билан): - Бу оила!\nФарҳод (ўйланиброқ): - Биласизми, мен севгига ишонмайман. Лекин, улуғ туйғу бор, бу оила. Мен мисол учун, шу нарсани севиб, бутун умрим ардоқлаб, ҳурмат қилиб, яшайман. Лекин, ундай ўлдим-куйдим, ёндим, деган нарсалар менинг хаёлимда йўқ.\n- Сизлар оила қуриш учун танлайдиган инсонингиз қандай бўлишини ҳоҳлардингиз?\nШирин: - Тассавуримиздаги инсон йўқ-де…Унақаси йўқ. (самимий кулади) Ҳазиллашдим! Бир - бирини тушунадиган ҳурмат қиладиган, инсон бўлишини истайман.\nФарҳод: - Энг муҳими болаларимизга тўғри ва яхши тарбия бера оладиган бўлишини ҳоҳлардим. Худди шундай менинг ота-онамни ҳам ҳурмат қиладиган ва ўз ота-онасидек кўра оладиган бўлсин. Ўзимни ҳам ҳурмат қиладиган бўлса, лекин ўзим охирги ўринда. Нимагаки, мен учун ота-онам биринчи ўринда! Уларни севиб, меҳр билан ҳурмат қилиши керак.\n- Фарҳод ва Ширин, Ойбек ва Нигорага тақлид эмасми?\nШирин: - Йўқ! Асло!\n- Ойбек ва Нигора билан қандай муносабатдасизлар?\nШирин (самимий): - Жуда ҳам яхши. Санъатга биздан аввал кириб келишган.\nФарҳод: - Дўстмиз. Муносабатларимиз ҳам яхши.\n- Мухлислар ўхшатишига қанақа қарайсизлар?\nШирин: - Мухлислар нима учун ўхшатишлари мумкин? Фақат уларда ҳам, битта йигит ва қиз бўлгани учун!\nФарҳод: - Улар билан бизларда ижрода ва услубда фарқ бор. Мухлислар дуэтда йигит ва қиз бўлгани учун ҳам ўхшатишади.\n- Продюсерсиз ҳам фаолият юритишингиз мумкинми?\nШирин: - Йўқ, Бобур акасиз фаолият юритишимиз мумкин эмас!\n- Умрингизни охиригача Бобур ака Бобомурл билан фаолият юритмоқчимисизлар?\nШирин (самимий): - Албатта.\nФарҳод (самимий): - Биласизми, агар шундай инсон (Бобур акани назарда тутиб) ёнингизда бўлса, инсон ўзини жуда эркин хис қилади! Қўллаб қувватланганлигини ҳис қилади ва ёнида меҳрибон инсони борлигини сезади.\n- Дейлик, вақт ўтиб фикрингиз ўзгариши мумкинми? Ахир бу шоубизнес!\nФарҳод ва Ширин (ишонч билан): - Йўқ ўзгармайди! Чунки, бизлар Бобур акани фақат продюсер сифатида эмас, устоз ва инсон сифатида ҳам яхши кўрамиз, ҳурмат қиламиз!\n- Кўп янги чиқаётган хонандалар ҳам бошида ўз продюсерини мақтайди. Биз уларни кузатамиз, 2-3 йилдан сўнг эса, улар ўртасида келишмовчиликлар бўлиб ўтган ва бир- бирини ёмонлашни бошлашади...\nФарҳод (самимий): - Бизнинг устозимиз бизларни ўсишимизни ҳоҳлайдилар. Бизлар ҳам шогирдлар чиқаришимизни истайдилар. Бизни битта жойда қолиб кетишимизни истамайдилар. Бизлар ҳам шахсий фикр билан ижод қилсак, бир нарса яратсак, улар шундай нарсаларга эришишимизни ҳоҳлайдилар. Муносабатлар ўз йўлига. Лекин, бундай инсонни йўқотиш гуноҳ. Ўйлайманки, бизда худо ҳоҳласа ёмон ҳолатлар бўлмайди.\n- Санъатга қадам қўйганингизда шоу бизнес ҳақида фикринглар қандай эди? Ҳозир қандай?\nФарҳод (самимий): - Менда умуман ҳеч қандай тасаввурлар йўқ эди! Бўлгани, тушунганим, бу аранжеровка қилиш, қўшиқ ёзиш, клип олиш ва уни айлантириш бўлган. Лекин, кейин билдимки, у ерда қанча мен билмайдиган нарсалар бор экан! Мен буни шоубизнеснинг ичига кириб, устозим билан ижод бошлагач билиб олдим (кулади).\nШирин (самимий): - Мен кичкиналигимда телевизор кўриб ўтирганимда, ўша устозларимизни кўриб ўтирганимда, дилдан ҳавас қилардим, мен ҳам шундай бўлсам дердим. Шоу бизнеснинг ичига киришни жуда ҳам ҳоҳлаганман. Мана кириб ҳам келдим. Қийинчиликлари кўп, лекин қийинчиликлари жуда кўп бўлса ҳам, ёқимли тарафлари ҳам кўп. Менга ёқади.\nФарҳод: - Бизда санъат бор эди. Санъат менда ҳам, Ширинда ҳам бўлган. Қўшиқ айтганмиз, мусиқа мактабида ўқиганмиз. Мусиқа нималигини тўлиқ тушунганмиз. Лекин, бу томон, шоубизнес бошқа нарса экан (кулади). Бу ерда қанчалик кўп иш қилиниши кераклигини кейин тушундим.\n- Оилангиздагиларни касбингизга муносабати? Қаршиликлар бўлганми?\nФарҳод: - Менга 100 фоиз рози бўлишган. Мени оиламдагилар ўзлари буни ҳоҳлашган. Мени шунга тайёрлаб келишган! Дадам Аҳад ака Сулаймонов Тошкентда Театр институтини тугатганлар. Бухорода кинодраматург, актёр.\n- Жонли ижрога муносабатингиз?\nФарҳод: - Жонли ижро бу ҳақииқий меҳнат. Нимагадир боғланиш эмас. Жонли ижро, тўлиқ бу эркинлик.\n- Жонли ижро фестевалига қатнашиш ниятингиз борми?\nШирин: - Бор албатта. Лекин, қачонлигини билмаймиз. Таклифлар бўлди. Вақтимиз етишмаяпти.\n- Кунига нечa соат вокал билан шуғулланасизлар?\nФарҳод: - 3 соат, ёки 1 соат. Вақтга қараб.\n- Ўзингизни четдан кузатиб, танқид қила оласизларми?\nФарҳод: - Четдан эмас-ку, мана шу ижод ичида туриб ҳам танқид қилиб турамиз.\nШирин: - Инсон ўзини ўзи танқид қилиб турса, ўсиш бўлади. Тўғри танқидга, биз ҳам тўғри қараймиз.\n- Ўзингизни камчилигингиз нимада деб ўйлайсизлар?\nШирин: - Айтмаймиз! (самимий кулади). Ўзимиз билиб, ўзимиз тузатиб оламиз (кулади).\n- Биринчи концерт дастури ҳақида ўйлаб кўриш вақти келмадимикан?\nШирин: - Албатта кўп ўйлаяпмиз. Ҳозирча ҳали эрта, вақти келиб аниқланади. Ўшанда тайёр бўламиз, мухлислар ҳам.\n- Кинода роль ижро этиш?\nФарҳод (самимий): - О, бу бизни энг катта орзуимиз!\nШирин: - Мен аввал “Ўғлон” ва “Ёз ёмғири” фильмларида роль ўйнаганман.\nФарҳод: - Биз ўз фильмимизда роль ўйнашни ҳоҳлаймиз.\n- Бунга тайёргарлик бошладингизларми?\nШирин: - Лекин, ҳали бунга киришганимиз йўқ. Ўйлаб юрибмиз.\nФарҳод: - Ҳозир биз биринчи навбатда қўшиқчимиз. Биз шу тарафимизни охиригача олиб борсак, кейин у ҳақида ўйлаб кўрамиз.\n- Дуэтда ким лидер? Кимни гапи ҳал қилувчи аҳамиятга эга?\nШирин: - Иккаламизни ҳам. Кимга қандай тўғри келиб қолса, шунинг гапи ҳал қилувчи бўлиши мумкин!\nШирин: - Агар ўшани ўхшатиб, оргинал ижрочидан ҳам ўтказиб, ижро қила олса, деган фикрдаман.\nФарҳод: - Энг муҳими менимча, халққа ёқса!\n- Плагиат тарафдоридексизлар....\nШирин (самимий): - Бу бир умр бўлган нарса ахир, плагиат фақат ҳозир бўлмаяпти. У қачондир, аввалги замонларда ҳам бўлган.\nФарҳод: - У плагиатда олиш бор, кўчириш бор, ўғирлаш бор-да. Мисол учун, сиз озгина нарсасини олиб, уни аранжровкачи билан ўтириб, ишлаб умуман бошқачароқ, ўзгартириб ташласангиз, у сизники бўлади. Менимча, унда плагиат ҳам бўлмайди. Ғоя олиш бўлади. Бизда фақат шундай ғоя олиш бўлган. Ўзимиз тан оламиз, биттагина “Кулиб туриб” қўшиғимиз олинган. Чунки, у қўшиқ бизнинг ўзимизга жуда ҳам ёққан. Ўша қўшиққа юрагимиз жиз этгани учунгина олиб куйлаганмиз.\n- Бундан кейин ҳам шундай ҳолат бўлиши мумкинми?\nШирин: - Бўлиши мумкиндир... Олдин айтилган қўшиқларни, янги аранжеровкада айтилса, у плагиатга кирмаса керак...\nФарҳод: - Яъни, ўтган устозларнинг қўшиқларига мурожат қилишимиз мумкин. Янги кўринишда, янги аранжеровкада ижро этишимиз мумкин.\n- Вақти келиб санъатни тарк этиш деган сўзга муносабатингиз?\n- Саҳнадаги ва ҳаётдаги фарқингиз?\nФарҳод: - Мен кузатганман ва бу менга ёқмайди. Мен масалан, ҳаётда жуда қувноқман. Ҳар доим кулиб юраман. Лекин, негадир саҳнага чиққанимда, кулишим жуда қийин. Шу нарса менга ёқмайди. Инсон сал кулиб туриши керак. Халққа яхши кайфият бериши керак! Лекин, мен негадир саҳнада оғир босиқман. Ҳаётда эса қувноқ. Фарқим шунда.\nШирин: - Мени ўзи ичимда икки хил инсон яшайди (самимий кулади). Мисол учун, бир томоним Юлдуз Усмонова бўлса, бир томоним Насиба Абдуллаева. Иккаласини аралашгани мени ичимда бор. Бир тарафдан Юлдуз Усмоновадек шўхлик, шижоат бўлса, иккинчи тарафдан Насиба Абдуллаевадек оғир ва босиқлик ҳам бор.\nШу вақт иш билан хонага кирган устозлардан бири ҳам суҳбатга қўшилади...\nУстоз:- Мен буларни махсус фандан устозиман. 4 йилдан бери ўқишади. Булар ҳам ўз услубини топишган. Масалан, ўзбек бастакорларини, чет эл бастакорларинининг қўшиқларини куйлаб, ўзига хос мактабини олиб, келмоқдалар. Булар маълумотли эстрада хонандалари.\n- Илк саҳнага чиққан кунингиз нимани ҳис қилгансиз ва ҳаяжон ҳозир ҳам борми?\nФарҳод:- Ўшанда 3 ярим ёшда бўлганман. Бу биринчи марта саҳнага чиқишим эди, адашмасам театрда эди. Кейин “Ўзбекистон Ватаним маним” кўрик-танловида саҳнага чиққанман. Лекин, яхши эслай олмайман. Ҳаяжон жуда кучли бўлган. Лекин, “Фарҳод ва ширин” дуэтига қадар ўзим яккахон тарзда хонанда бўлиб чиқмаганман. Ижодга қизиқишим баланд эди, айниқса Европа санъатига. Шу сабабдан бўлса керак, шансонлар куйлаганман. Стас Михайлов ва Григорий Лепс менинг кумирларим.\nШирин: - Биринчи саҳнага чиққанимда хурсандчилик бўлган, ҳаяжон бўлмаган. Бир неча қўшиқлар айтганман, лекин ўша вақтдан ҳозирда жуда катта фарқ бор, деб ўйлайман. Ҳозир масъулият ҳисси кучли.\n- Ижодда қўшиқлар танлаш?\nФарҳод ва Ширин:- Асосан, продюсеримиз Бобур ака билан биргаликда танлаймиз.\n- Шу кунгача, ҳаётда ўз олдингизга қўйган талабларингизни қанчасига эриша олдингизлар?\nФарҳод: -Буни санъаткорнинг ўзи билса, кейин белгилай олса керак. Биз ҳозирча изланишдамиз. Ҳозир фоиз ҳақида гапириш керак эмас, менимча. Ҳали кўп бор!\nШирин: - Ҳали ҳеч қанчасига эришганимиз йўқ.\n- Мактабни битирган вақтдан деб олсак-чи?\nШирин:-Мени ўқишни битириб олганим, билим тарафлама эришган ютуғим, деб ҳисоблайман.\nФарҳод: - Коллежда ўқиб юрган вақтларим, катта саҳнани орзу қилганман. Орзунинг бир қисми амалга ошди, катта саҳнани кўрдим, қадам босдим. Бу дегани, Ширин иккимиз ҳам нимадир қила олдик.\n- Санъатдан ҳеч қачон кетиш йўқ, дедингиз. Лекин, оила қургач-чи?\nШирин: - Менимча, оилага жиддий қараш ва касбингизни тушунадиган инсон топиш керак. Фарҳодга эса, бу нарса қийинмас.\n-Тўғри, йигит кишининг иши осонроқ. Лекин, Ширин сизда бўлажак турмуш ўртоғингиз “Фарҳод ва Ширин” дуэтининг давом этишини ҳоҳламаса нима қиласиз? Ўзбекчиликда рашк деган нарса бор...\nШирин:- Биласизми, барибир совчилар дегандек, қиз болада кўп бўладию, орасидан танлаб олишга ҳаракат қиламан. Муҳими, касбимни тушунишини ва давом эттиришга рухсат берадиган инсон бўлсин!\n- Машҳур инсоннинг ажратиши қийин бўлади. Қандай қилиб, шундай инсонни ажратиб оласизлар?\nФарҳод (кулиб, ҳазил билан):- “Қани, бир қадам олдинга чиқишсин-чи!”, дейман.\nШирин (жиддий):- Мен бу ҳақида олдиндан бир нарса дея олмайман. Барибир, катталар, ота-она, оиладагилар ҳал қилишади.\n- Сизлар учун совчи орқали турмуш қурган яхшими ёки ўзингиз севиб, ёқтириб?\nШирин (самимий):- Кимдир совчи орқали бахтли бўлиб кетиши мумкин, кимдир эса, ўзи севиб, севилиб. Бу тақдирга боғлиқ, деб ўйлайман.\nФарҳод (кулиб): - Севиб юришга сал вақт йўқроқ, шунинг учун ойимларни жўнатиб юбораман. Лекин, менга ҳам ёқиши керак, албаттта. Барибир кўриб. Ўйлаб кўрамиз.\nШирин (самимий):- Тўғриси, ўша вақт келсин, қандай бўлганини ўзимиз айтамиз!\nФарҳод: - Ҳозирда ижод билан бандмиз, ҳали севги ва оила қуришга вақтли, деб ҳисоблайман. Ҳали вақт бор. 2 йилдан кейин бу ҳақида жиддий ўйлаб кўрамиз.\nШирин: - Мухлисларимизга ҳам айтар сўзимиз, вақтлидан ёш турмуш қуришмасин, ўқиб билим олишсин, ишлашсин. Ўз орзуларига эришишсин! Ундан сўнг, турмуш қуриб, бахтли бўлиб яшашсин!\n- Шоубизнес сизларни нималарга ўргатди?\nШирин:- Беш қўл баробар эмас ва инсонлар ҳам ҳар хил бўлади. Бобур акани учратгач, уларга шогирд бўлиб ижод қилгач, турли инсонларни кўриб, муомала, маданият, умуман сўзлашиш, ҳар томонлама инсон ўсади. Чунки, ҳар хил инсонларни кўрасиз, чиройли характерга эга, билимли устозларни кўрасиз, улар билан суҳбатлашасиз. Нафақат саҳнада, балки ҳаётда ҳам ўзингизни тутишларни кўриб, умуман бошқача инсонга айланасиз. Ҳар тарафлама қирралаб, тўғрилайди.\nФарҳод:-Шоубизнесни заргарлик устахонаси дейиш мумкин. Инсоннинг маданиятини ҳам, санъатини ҳам, қирралаб, идеал даражага етказиб қўяди. Гастрол сафарларида кўп бўламиз, кўп инсонларни кўрамиз. Фақат яхши тарафларини олиб, ўзимизга кераклисини олиб қолган ҳолда ўсамиз.\n- Ҳозирда қиз ва йигит муносабатларида, қайси тарафлама қизни ва қайси тарафлама йигитнинг иши нотўғри, ноўрин, деб ўйлайсизлар?\nШирин: - Мен коллеж талабалалари, ёши биздан кичик сингилларимизни кўпроқ китоб ўқишларини истардим, кўп вақтларини фақат телефонда сарфлашларини ҳоҳламасдим. Энг асосийси, қизлар йигитларга телефон қилишмасин! Аксинча, йигитлар қизларга ялиниб телефон қилишсин! Йигитлар қизларнинг йўлларига зор бўлишсин, аксинча бўлмасин.\nФарҳод (самимий):- Ўзбекона миллий урфу одатларимиз, анъаналаримиз хаёлимга келади. Олдин йигитлар қизларни чимилдиқда кўришган, дейишади. Телефон қилишлар бўлмаса, йигитлар қизларнинг телефонини осон топа олмаса, висол куни бир-бирларини кўриб, бахтли бўлиб, оила қуриб кетсалар. Ҳозир эса, телефон, интернет ва ҳар хил алоқалар жуда ҳам ривожланиб кетган. Бу бир тарафлама яхши. Лекин, қиз ва йигит муносабатларига келганда, ҳақиқий муҳаббат қадрсизланиб кетмоқда, назаримда.\nШирин: - Қизларнинг ҳозирги гаплашишлари, умуман йигитлар билан эмас, қизбола ўртоғи билан ҳам гаплашиш маданияти ҳам, ҳавас қилгулик эмас!\n- Консерваторияда ўқир экансизлар. Қайсидир мусиқа асбобини ўзингиз чала оласизларми?\nФарҳод: - Скрипка ва фортопиано!\n- Санъаткорлар орасида дўстлик бўладими?\nШирин: - Нега энди? Дўстлик бўлади. Мен ўзимни кўнглим тоза, деб ўйлайман. Кўнгли тоза ижодкорлар билан биз ҳам келишиб, дўстлашиб кетамиз.\nФарҳод:-Устозим Бобур ака билан шу нарсани кўп гаплашамиз! Мен ўзим шоубизнесга кириб келишимдан олдин, дўстларим билан тез-тез кўришиб турардик. Бирга ўтиришлар ва қалин дўстлик бор эди. Лекин, шоубизнесга кирган ҳар қандай хонанданинг бўш вақти умуман бўлмас экан! Улар ўтиришга чақирган вақтда, сизни бошқа муҳим ишингиз бўлади. Қарабсизки, ўз-ўзидан бошқа ташқаридаги дўстларингиз сиздан хафа бўла бошлайди. Тушунтирасиз, айтасиз, лекин тушунадигани ҳам, тушунмайдигани ҳам бор! Қарабсизки, ўз-ўзидан улардан ажрала бошлайсиз. Бунга сиз ҳам, улар ҳам айбдор эмас. Бу вазият, вақт етишмаслиги. Лекин, доим қайси дўстим қаерда бўлса ҳам, бирор ёрдам сўраса, вақт ажратишга, ёрдам беришга ҳаракат қиламан. Аммо, кўп дўстларим Бухорода.\nШирин: - Менинг дўстларим, бу устозим, Фарҳод, ўзимга энг яқинларим. Лекин, бошқа бир дугонам ёки яқин дўстим йўқ.\n- Ижод сизлар учун?\nФарҳод:- Биз ижодни севамиз. Мухлисларимиз бизни ижодимизни шунчалик қадрлашганидан миннатдормиз.\nШирин:- Улар учун янгидан янги қўшиқлар куйламоқдамиз.\n- Сизларни кўпинча Фонд Форум тадбирларида учратамиз?\nФарҳод ва Ширин:- Фонд Форумни ҳозирги кунда ёшларнинг ҳаётида муҳим аҳамият касб этгувчи энг фаол ташкилот, деб ўйлаймиз. Бу ташкилотнинг юртимиздаги ҳар бир инсонга мос келадиган лойиҳалари бор. Уларда фаол иштирок этиш мумкин. Айнан, мазкур ташкилот юртимизнинг чекка қишлоқларидаги инсонларни ўзлари эгаллаган касбда муваффақият қозонишларига, юзага чиқишларига имконият беради. Масалан, санъат, ҳунарманлчилик, ҳар қандай соҳада ўзингни синаб кўришинг учун имкониятлар бор. Масалан, “Ҳаёт учун!” лойиҳасини олайлик, ёшларимиз ўз ҳоҳишлари билан беморларга ёрдам кўрсатмоқдалар. Фонд Форум ана шу меҳрибонликни, ёшларимизга сингдира олган, ташаббус кўрсатган. Бу ғоят хайрли лойиҳа! Айнан шу лойиҳа туфайли, кўплаб беморлар шифо топмоқдалар. Биз ҳам бу ташкилотнинг ана шундай хайрли лойиҳаларига ҳамиша ўз ҳиссамизни қўшишга тайёрмиз.


Fergana.uz - "SAVE ARAL" ХАЛҚАРО ЭКОМАРАФОНИ ЁШ ВА МАКОН ТАНЛАМАЙДИ amCharts examples\nҲозир сайтда 80 нафар фойдаланувчи Ишонч телефони статистикаси\n"SAVE ARAL" ХАЛҚАРО ЭКОМАРАФОНИ ЁШ ВА МАКОН ТАНЛАМАЙДИ\n2020-11-13 20:56:32 85\nБугун ким билан суҳбатлашманг соғлик-саломатлик ҳақида сўз боради. Сиҳат-саломатлик туман бойлик эканлигини пандемия шароитида янада яққолроқ англадик.\nПрезидентимизнинг 2020 йил 24 январь кунги «Ўзбекистон Республикасида жисмоний тарбия ва спортни янада такомиллаштириш ва оммалаштириш чора-тадбирлари тўғрисида»ги Фармонининг қабул қилиниши, шу асосда жойларда оммавий спорт тадбирлари ташкил этилиши айни муддао бўлди.\nШу йилнинг 11 ноябрь куни “Save Aral” халқаро экомарафони спорт мусобақасининг Фарғона вилояти ҳудудий босқичи бўлиб ўтганди.Унда 4500 нафардан зиёд ҳамюртларимиз иштирок этиб, турли номинациялар бўйича фахрли ўринларни қўлга киритишганди.\nБугун Қўқон шаҳар, Турон кўчасидаги Ўрда майдонида мазкур халқаро экомарофонга тантанали равишда старт берилди. Унда вилоят ҳокими Хайрулло Бозаров ҳамда вилоят сектор раҳбарлари ҳам иштирокчилар сафидан ўрин олдилар.\n2500 нафар кўнгилли спортчилар иштирок этган “Save Aral” халқаро экомарафони якунида ўғил ва қиз болалар, аёллар ва эркаклар жамоалари ўртасида ўтказилган номинациялар бўйича ғолиблар алоҳида эътироф этилди.


Мираброр Усмонов: Терма жамоани Жаҳон Чемпионатига олиб чиқишни ваъда қилмагандим\nТадбир якунида ЎФФ собиқ президенти Мираброр Усмонов сўзга чиқиб, ташкилотга янги сайланган раҳбариятга омад тилаб, ўз маслаҳатларини берди. У шунингдек, сўзи давомида федерация раҳбарлигига келганида Ўзбекистон миллий терма жамоасини Жаҳон Чемпионатига олиб чиқишни ваъда қилмаганини эслатиб ўтди.\n«Барчангизни кўриб турганимдан хурсандман. Чунки бу каби йиғилишлар ҳар доим ҳам бўлавермайди. Кўпчилик футбол ўсаётгани ҳақида гапирди. Аммо камчиликлар ҳақида ҳам эслаш керак.\n2006 йилда келганимда, мендан ортиқча нарсаларни кутманглар, деб айтгандим. Ўшанда ҳам жаҳон чемпионатига олиб чиқишни талаб қилмасликларини сўраганман. 10 йиллардан кейин нимадир қилиш мумкин дегандим. Чунки бизда пойдевор йўқ эди.», деган Усмонов.\nМираброр Усмонов, шунингдек, футбол журналистлари ҳақида фикр билдирди ва янги раҳбариятни танқиддан қочмасликка чақирди.\n«Янги раҳбариятга битта маслаҳатим — ҳеч қачон танқиддан қочманглар. Танқид яхши нарса. Ишлаган одамнигина танқид қилишади. Ишламаган одамни биров эсга ҳам олмайди, танқид ҳам қилмайди!», деган у.\nМаълумот учун, Мираброр Усмонов раҳбарлиги вақтида Ўзбекистон терма жамоаси Жаҳон чемпионати учун саралаш босқичида 3 марта муваффақиятсизликка учради, Ўзбекистон 2010, 2014 ва 2018 йилги жаҳон чемпионатларида иштирок этиш имкониятидан маҳрум бўлди. Федерация президенти терма жамоа Миржалол Қосимов бош мураббийлигида омадсизликка учраганида, унга терма жамоани жаҳон чемпионатига олиб чиқиш топшириғи қўйилмаганини иддао қилиб, мураббийни ҳимоясига олганди.\nМираброр Усмонов терма жамоа\nТерма жамоага хорижлик мураббий олиб келинади — ЎФФ баёнот берди


НАТО эҳтиёжи белгиланди. Россиянинг ташкилот билан муносабатлари ҳам\nФарангис Саид НАТО Бош Котиби Жорж Робертсон Колорадо учрашуви якуни хусусида мана бундай деди: - Колорадодан олинган асосий хулоса қўйидагича: биз қоғоздаги армиялар эмас, балки ҳақиқий, сафарбар қилиниши мумкин бўлган аскарларга муҳтожмиз.\nТашкилот эҳтиёжи белгиланди. Унга аъзо давлатлар мудофаа вазирлари глобал терроризм таҳликасига муносиб жавоб бериш мақсадида миллий армиялар ва ҳукумат тузилмаларини тегишли равишда ислоҳ қилишга келишиб олдилар.\nНАТО ташкилоти олдида турган вазифалар 2001 йил 11 сентябр воқеаларидан сўнг ўзгарди. Ушбу ўзгариш биринчи бор 2002 йил ноябр ойида Прагада бўлиб ўтган саммитда қайд этилган эди.\n- НАТО мамлакатлари Прагада қабул қилинган ўзгаришларни охирига етказиб, ўз ҳарбий кучларини ҳақиқий маънода турли ҳудудларга сафарбар қилишга тайёрлашлари лозим, - деди Колорадо учрашуви чоғида НАТО Бош Котиби.\nРобертсоннинг эътироф этишича, НАТОнинг Косоводаги 19 минг, Босниядаги 12 минг ва Афғонистондаги 5,5 минг аскарлик қўшинларини бошқариш осон вазифа эмас.\nКолорадо учрашуви сўнгида Афғонистонда жойлаштирилган қўшинлар сонини оширишга келишиб олинди. Аммо бу қарорнинг қандай амалга оширилиши, хусусан қўшинларни қайси мамлакат армияси аскарларидан тузиш масаласи ҳамон ноаниқлигича қолмоқда.\nЯна бир муаммо – НАТО ташкилотини ислоҳ қилиш ва тезкор ҳарбий кучларни молия билан таъминлашдир. Мутахассислар фикрича, бу муаммонинг ҳал этилиши катта маблағ талаб қилади.\nАҚШнинг “Херитэж” жамғармаси ҳарбий таҳлилчиси Жэк Спенсер бу хусусида мана бундай фикр билдиради:\n- Аксарият Европа мудофаа вазирлари ва соҳа мутахассислари муаммони аниқлашга усталар. Улар стратегия ишлаб чиқиш, тўғри даъватлар қилишни яхши биладилар. Аммо мудофаа мақсадидаги маблағни қандай сарфлашни билмайдилар. Ҳозирги шароитда айни шу ишни тўғри йўлга қўйиш ўта муҳимдир.\nКолорадода муҳокама қилинган яна бир масала Россиянинг НАТО билан муносабатлари бўлди. Россия Мудофаа Вазири Сергей Иванов Москва ташкилот билан келишувларини ўзгартирмаслигини гапириб, хусусан ядровий позициясини кескинлаштирмаслигини айтди. Ивановнинг ушбу баёноти ўтган ҳафта Кремл НАТОнинг “аргессив ҳарбий доктринасига” жавобан ўз ядровий стратегиясини қайта кўриб чиқиш ниятини билдирганидан сўнг қилинди.\nНАТОнинг Россия чегарларига яқин ҳудудлар, хусусан Қирғизистон ва Ўзбекистонда ўз қўшинларини жойлаштириши масаласи ҳам Москва расмийси баёнотларига асос бўлди.\n- Россия Афғонистонда аксил-террор уруши бошланганидан сўнг толибларни йўқ қилиш учун бундай базалар зарурлигини дарров тушунди ва бунга рози бўлди”, - дер экан Сергей Иванов, аммо уларнинг жойлаштирилиши муддати Афғонистондаги вазият барқарорлашгани ва аксил-террор коалицияси олдидаги вазифалар бажарилганидан сўнг якунига етиши кераклигини алоҳида таъкидлади.\nҚирғизистондаги Манас ҳарбий базасида НАТО кучлари жойлаштирилгани, Россия эса Кант авиабазасида ҳам ўз қўшинларини жойлаштиришни режалаштираётганига тўхталган Москва расмийси, бу икки база ўртасида кескин фарқ мавжудлигини айтди.\n- Бизнинг режаларимиз ва МДҲ доирасидаги мажбуриятларимиз ўзгача. Биз Куба ва Вьетнамдаги базаларни ёпдик. Аммо МДҲ ҳудудида ҳарбий қўшинларимиз сонини оширишни режалаштиряпмиз”, - деган Сергей Иванов бу билан Кремлнинг Марказий Осиёда Россия таъсирини кучайтириш ниятини яна бир намойиш қилди.


Фото: Гулларга бурканаётган Самарқанд кўркам қиёфа касб этмоқда\n20:10 / 18.08.2017\nЎзбекистон Республикаси мустақиллигининг 26 йиллиги ҳамда «Шарқ тароналари» XI халқаро мусиқа фестивали тантаналари бошланиши арафасида Самарқанд шаҳри ўзининг гулзорлари билан ҳам «Шарқнинг гавҳари» деган таърифга муносиб гўзал қиёфа касб этмоқда, деб ёзади вилоятнинг «Зарафшон» газетаси.\nБир-биридан гўзал, фараҳбахш кўчаларимиз, хушҳаво хиёбонларимиз кўзни қувонтириб, дилларни яйратиб, қалбларимизни ғурурга тўлдирмоқда.\nСамарқанд шаҳар ободонлаштириш бошқармасининг маълумот беришича, бошқарма, корхона ва ташкилотлар, муассасалар томонидан шаҳар чорраҳалари, хиёбонларга 1 миллион тупдан зиёд карантус, райҳон, Қўқон гули, пентус, сальвия каби ноёб гул кўчатлари ўтқазилди.\nУшбу тароватли гулларнинг сонини 2 миллионга етказиш чоралари кўриляпти. Шунингдек, асосий кўчалар панжаралари ва чорраҳаларда қарийб 5 мингга яқин тувакларда ҳам гуллар етиштириляпти. Шу давргача экилган 1,5 мингга яқин ноёб манзарали дарахтлар қадимий ва навқирон шаҳар кўркига кўрк қўшмоқда.


Эҳтимол, ишни, энг аввало том маънодаги туб ислоҳатлардан бошлаш керакдир? (видео) « Ўзбекистон Халқ Ҳаракати\nЭҳтимол, ишни, энг аввало том маънодаги туб ислоҳатлардан бошлаш керакдир? (видео)\n15 April 2018 - 23:21\nУшбу тасвирлар 2018 йилнинг 10 апрель куни соат 11.00 да Президент халқ қабулхонаси биноси олдидан олинган….\nҚабулга келган аксарият фуқароларнинг айтишича, апрел ойининг биринчи жума куни – яъни 6 апрель куни Бош прокурор Отабек Муродов қабули ташкил этилмагач бундан азобланган аҳоли кўмак сўраб мамлакат Президентининг ҳузурига ошиққан.\nШу ўринда, таъкидлаб ўтиш керакки, халқимиз ўз Президентига жуда-жуда ишонади.\nАҳолининг ишончига кўра, қуйи қонун идораларида содир бўлаётган қонунбузарликлар, ҳокимият ҳаракатсизлиги ҳақида Президент хабар топгудек бўлса, албатта бунингдек ўзибўларчиликка чек қўйилади…\nАслида Президент халқ қабулхонасига одамлар оқимини Шавкат Мирзиёевга бўлган ана шу ишонч олиб келмоқда…\nТан олиш керак, Ўзбекистон Президенти кейинги пайтларда ўзининг олийжаноб нутқлари билан халқ эътирофига сазовор бўлмоқда.\nБироқ ҳокимиятнинг қуйи буғинида ўтирган ва ўз ўриндиғига елимланиб қолган айрим амалдорлар, у суд ҳокимияти бўладими, прокуратура органими, милициями, маҳалла фуқаролар йиғиними, шаҳар ва туман ҳокимияти бўладими, солиқ, божхона, касаба уюшмаси, касалхона бўладими, у ерда қўр тўқиб ўтирган масъул мансабдор шахслар ҳали ширин уйқусидан уйғонган эмас. Ҳамон атрофида қандай ўзгаришлар рўй бераётганидан бехабар… Ҳалигача мудроқ… Эсна-ааб ўтиришибди….\nВа яна жойлардаги амалдорларнинг айнан ўша мудроқлиги, бефарқу боқибеғамлиги, лоқайдлиги Президент халқ қабулхонасига одамлар оқимининг оқиб келишига сабаб бўлмоқда…\nУшбу лавҳалар 10 апрель куни Президент халқ қабулхонаси биноси олдидан олинган тезкор тасвирлар…..\nҲуқуқбон Аъзам Турғунов билан биргаликда халқ арзини тасврига олаётган пайтимизда милиция формасидаги ходимлардан бири келиб “Опа, ичкарига киринг, сизни чақиришмоқда” деди…. Мен ўз телефон аппаратимни қабулга келган фуқаролардан бирига қолдириб, Турғуновнинг қўл телефонини олганча, милиция ходимига эргашдим. Ҳуқуқбон Турғунов менга ҳамроҳлик қиди….\nПрезидент халқ қабулхонасига кираверишда милиция формасидаги бир аёл ва бир эркак киши ўтирарди.\nЎзини таништирмаган ички ишлар ходими, “Бу ер “секретный” объект. Қанчадан-қанча душманларимиз кўз тикиб туришибди. Бу ерда тасвирга олиш мумкин эмас. Қани, тезда олганларингизни ўчириб ташланг” дея амр қилди.\nШунда ҳуқуқбон ҳамроҳим, “Мен Аъзам Труғунов бўламан, собиқ сиёсий маҳбус. Бу қандайин муомила бўлди? Нега гапни ўзингизни таништиришдан бошламайсиз?” дея эътироз билдирди.\nҲақли эътирозга жавобан суҳбатдошимиз “Мен шу объектга жавобгар шахсман. Бирор кор-ҳол содир бўлса, бошим билан жавоб бераман” деганча, ўзини таништирди.\nТурғуновнинг қаршиликларига қарамасдан, ортиқча муаммоларнинг олдини олиш мақсадида мен ҳуқуқбоннинг телефонидаги тасвриларни ўчириб ташлашга мажбур бўлдим…Сиз тасврида кўраётган ушбу лавҳалар эса ички ишлар ходимларининг талабидан омон қолган тасвирлар эди….\nТурли вилоятлардан келган фуқаролар ўз ҳасратларини мамлакат отасига етказиш илинжида ҳар куни Халқ қабулхонаси остонасида ҳалак бўлмоқда….\nАъзам Турғуновга телефон орқали берилган хабарга кўра 6 апрель куни бизга ушбу тарзида арзини изҳор қилган, Бухоронинг Жондор туманидан келган ушбу икки болали аёл кеча кечаси Тошкентдаги ижара уйига қайтмаган…\nҲуқуқбон Шуҳрат Рустамовнинг телефон орқали бизга ташвишланиб берган маълумотига кўра, Президентимизнинг ва Бош прокурорнинг қабулларига ножот истаб боришлари ортидан ҳожати равон бўлмаган аҳоли вакиллари – турли вилоятлардан ўз муаммолари билан азр қилиб келган бир гуруҳ аёллар бугун, 15 апрель, якшанба куни эрталаб Шавкат Миромоновичнинг резеденциясига – яшаш қароргоҳига бориш мақсадида Ички ишлар вазирлигининг Академияси муюлишида тўпланишган.\nБироқ бахтга қарши Президент қароргоҳига отланган аёллар Академия яқинида уларни қадамини қаричлаб юрган Ички ишлар ходамлари томонидан қўлга олинган ички ишлар идорасига олиб кетилган.\nШу сабаб айни дамда Президент қароргоҳига отланган одамлар билан телефон алоқалари узилиб қолган…\nПрезидент резиденциясига бориш истагидаги одамлар орасида Хоразмлик Аделия Худойберганова, Зулфия Хуждойберганова, Самарқандлик Фароғат Йўлдошева, Севара Ғуломова, Ферайде Ғуломова, Гулбаҳор Каримбекова ва бошқалар бўлган.\nХалқингиз сизни халоскоримиз деб билмоқда ва умид билан сизнинг қабулингизга ошиқмоқда.\nЎз мансабини ўйлаган айрим амалдорлар эса халқингизнинг сизга бўлган ишончини ўлдириш, аҳолини қўрқитиб қўйиш билан шуғулланмоқда…\nХалқ ишончини суиистеъмол қилмаслик учун, эҳтимол ишни Президент Халқ қабулхонаси фаолиятини ислоҳ қилишдан бошлаш керакдир?\nмустақил ҳуқуқбон, журналист


Испания суди қозоқ мухолифатчисини ҳибсга олди\n04 декабр 2020, Тошкент вақти: 07:41\nдекабр 30, 2014\nИспания суди қозоқ мухолифатчиси Муратбек Кетебаевни ҳибс қилиш ҳақида қарор чиқарди. Мухолифатчининг ватанига экстрадиция қилиниш эҳтимоли бор.\nМуратбек Кетебаев 27 декабрда Интерпол ордери асосида Қозоғистон илтимоси билан Мадридда қўлга олинган. Суд 57 ёшли Кетебаевни гаров эвазига озодликда қолдириш таклифини рад этган ҳолда, мухолифатчини ҳибсга олиш ҳақида қарор чиқарган.\nҚозоғистондаги “Алга” партияси ҳаммуассиси Муратбек Кетебаев 2011 йилда мухолифатга босим кучайганидан сўнг Қозоғистонни тарк этган эди. Унга 2013 йилда Польша томонидан қочқинлик мақоми берилган.\nҚозоғистон Кетебаевни 2011 йилдаги Жанозен шаҳрида юз берган тартибсизликларда ҳамда 2012 йилда Олмаотада террорчилик ҳаракатларини содир этишни режалаштирганликда айбламоқда. Кетебаев бу айбловларни рад этиб келади.\nТошкентда яна уч шифохона коронавирусга чалинган беморларни қабул қилишни тўхтатди\nТижорат банклари активлари 345 триллион сўмни ташкил этди\nПойтахтда ўқиш япон ва ўзбек тилларида олиб бориладиган университет ташкил этилади


Давлатимиз раҳбари Шавкат Мирзиёев гуллар диёрига ташрифи чоғида Наманган шаҳридаги “Art Soft Tex Group” корхонасига ташриф буюрди.\nБу ерда турли бичим ва рангдаги сочиқлар, халат, чойшаб ва бошқа маҳсулотлар тайёрланмоқда. Улар ички бозорга, шунингдек, Россия, Украина, Болгария, Молдова ва қўшни давлатларга етказиб берилмоқда. Ўтган йили 290 миллиард сўмлик маҳсулот ишлаб чиқарилиб, 9,4 миллион АҚШ доллари миқдоридаги маҳсулот экспорт қилинган. Жорий йилда экспорт ҳажмини ошириш режалаштирилган.\n“Art Soft Tex Group” фаолиятини кенгайтириб, кластер усулида ишлашга ўтмоқда. Корхона учун Мингбулоқ ва Поп туманларидан ер ажратилган, қишлоқ хўжалиги техникалари сотиб олинган.\nДавлатимиз раҳбари корхонанинг келгуси режалари билан қизиқди. Корхона таркибида пахта тозалаш, уруғ етиштириш, дон маҳсулотларини қайта ишлаш корхоналари, иссиқхона ташкил этилиши, чорва боқиш, ем ишлаб чиқариш йўлга қўйилишини маъқуллади.\nШу ернинг ўзида вилоятда паррандачилик, балиқчилик, чорвачилик, асаларичилик, қуёнчилик, интенсив боғдорчиликни ривожлантириш, ирригация ва мелиоратив тадбирларни амалга ошириш, ер ва кадастр тизимида инновацион ишланмаларни қўллашга қаратилган лойиҳалар тақдимоти ўтказилди.\nфаолият ўтади усулига кластер кенгайиб Soft Group


Қўрқоқ ва ҳафсаласиз спортчиларимиз « Ўзбекистон Халқ Ҳаракати\nҚўрқоқ ва ҳафсаласиз спортчиларимиз\n09 August 2012 - 11:04\nСигирлар қўрқитилса сутини, товуқлар қўрқитилса тухумини озайтирар экан.\nИнсонлар қўрқитилганда ёки жамиятда қўрқув ҳукмрон бўлганда эса…\nБу мавзунинг ҳозир Лондонда ўтаётган Олимпиада ўйинларига алоқаси борлиги ўз-ўзидан тушунарли бўлса керак. Жанубий Корея энг кўп медал қўлга киритган ўлкалар орасида, Шимолий Корея эса бу рўйхатда исми ҳам йўқ. Ҳолбуки, бу икки давлат бир миллатнинг вакилларидан ташкил топган. Улардан бирида эркинлик, иккинчисида эса диктатура, яъни қўрқув ва даҳшат режими ҳукмрон…\nБу ерда ахир Хитой ҳам коммунистик диктатура, аммо Олимпиада медалларини қўлга киритганлар орасида етакчи ўринда, дейишингиз мумкин. Замонавий Хитой сиёсий тузуми коммунистик, аммо иқтисодда “капиталистик” бир ўлкадир. Қолаверса, Хитойда минг йиллардан бери шаклланган бир ижтимоий анъана бор: у ҳам бўлса хитойликларнинг ўз давлатларига сўзсиз итоат қилишларидир. Яъни, Хитойликликлар давлат тузумини эмас, аввал шу давлатнинг ўзини ўйлайдилар ва севадилар…\nЎзбекистонга келадиган бўлсак, мамлакатимизнинг бу ердаги мисоли Шимолий Корея кабидир. Ўзбекистон халқи бугун қўрқитилган ва барча соҳаларда ўз ташаббусини ўртага қўйишдан маҳрум қилинган бир халқдир. Бундай вазиятда инсонларимиздан ватан севгиси, унинг номини қадрлаш ва бунинг учун курашиш истагини кутиш, албатта бемаънилик бўларди. Шунинг учун ҳам, Ўзбекистонлик спортчилар Лондон Олимпиадасида ғолиблар сафида кўринмаяпти…\nҲа, айтмоқчи, диктатор Каримовнинг эркатойи Гулнора бу кунларда шарқ спорти бўйича маҳоратини намойиш қилаётган эмиш. Омманинг эътиборига лойиқ футбол ва Олимпиада ўйинлари каби спорт соҳаларида инқирозга учраган ўзбек спорти, Гулноранинг маҳорати билан довруғ қозонишини кутиш, унинг отасигагина маъқул бўлса керак…


Наманганда Чанган кичик юк автомобиллари ишлаб чиқарилади\nГлавнаяМедиацентрЯнгилик ва воқеаларНаманганда Чанган кичик юк автомобиллари ишлаб чиқарилади\nЧуст туманида жойлашган «Наманган» эркин иқтисодий зонасида Хитойнинг Changan бренди остида кичик юк автомобиллари ишлаб чиқариш лойиҳаси бошланди.\nХитойнинг Changan русумли юк машиналари ишлаб чиқарилиши чет элда ватандошлар лойиҳаси доирасида амалга оширилмоқда. Бугун БААда истиқомат қилувчи наманганлик тадбиркор Жобирхон Хомидов ушбу лойиҳага 800 000 АҚШ доллари миқдорида маблағ сарфлади.\nNamangan Сhangan Motors» МЧЖ томонидан лойиҳанинг биринчи босқичида йилига 1800 та 1−1,5 тонна юк кўтарадиган 4 хил русумдаги автомобиллар ишлаб чиқарилади ва 120 киши иш билан таминланади. Кейинги 3 йил давомида маҳаллийлаштиришни 50 фоизгача етказиш ва маҳсулотнинг учдан бир қисмини БАА ҳамда Марказий Осиё давлатларига экспорт қилиш кўзда тутилган.\n«Namangan Сhangan Motors» томонидан ишлаб чиқариладиган автомобилларга ҳозирнинг ўзида талаб ва харидорлар етарли эканлиги кишини қувонтиради. Келгусида бу ерда эҳтиёт қисмлар тайёрланадиган бошқа корхоналар ҳам пайдо бўлиши ва яхлит мажмуа юзага келиши айни муддао бўлади», — дейди Наманган вилояти ҳокими Хайрулло Бозоров.


Юксак эътирофдан хурсандмиз\nДавлатимз раҳбари назаридан ҳеч нарса четда қолмайди.\nНаманганда Халқаро хотин-қизлар куни муносабати билан байрам тадбири бўлиб ўтди\nНаманган шаҳридаги “Шодиёна” мажмуасида 8 март – Халқаро хотин-қизлар куни муносабати билан тантанали вилоят байрам тадбири бўлиб ўтди.\nАёл – гўзаллик тимсоли, оила замини, жамият устуни, хонадонимиз фариштаси, ҳаётимиз файзи, кўрки.\n“Ўзбекистон Қаҳрамони” унвони ва олий нишон – “Олтин юлдуз” медали биринчи бор 1995 йилда берилган. Ушбу юксак давлат мукофотини юртимизда бир неча ўн киши олишга муяссар бўлган.\nУсмон Азим: "Менинг онам – энг катта шахс!"\nИймонга элтувчи зинапоялар...\nМаърифат чироғи ёнган ерда одам йўлдан адашмайди\nЖамият ва оилада соғлом, барқарор ижтимоий-маънавий муҳит ҳамда тинчлик, тотувлик, осойишталикни таъминлашнинг ташкилий-ҳуқуқий механизми яратилди.\nСамарқандда халқаро конференциянинг якуний йиғилиши бошланди\nСамарқанд шаҳридаги Форумлар саройида “Имом Абу Мансур Мотуридий ва мотуридия таълимоти: ўтмиш ва бугун” мавзусидаги халқаро конференциянинг якуний ялпи йиғилиши бошланди.\n"Ўзбекистонда амалга оширилаётган ишлар халқаро ҳамжамият намуна олса бўладиган инсонпарварлик ҳаракати ҳисобланади"\nТошкентда “Сурия ва Ироқдан қайтариб олиб келинганларни реабилитация ва реинтеграция қилиш бўйича Марказий Осиё мулоқоти: Ўзбекистон тажрибаси” мавзусида халқаро илмий-амалий конференция бўлиб ўтмоқда.\n"Мазкур конференция халқаро ҳамжамият учун Ўзбекистон тажрибасини ўрганиш имконини беради"\nМақсад муносабатни белгилайди\nМамлакатимизда ноширчиликни ривожлантириш, китоб нашр қилишни кўпайтириш, китобхонликни оширишга эътибор қаратилмоқда.\nЮртимизга баҳор келди\nШайх Аҳмад Таййиб Самарқанд шаҳрининг фахрий фуқароси бўлди\nСамарқандда ўтказилаётган “Имом Абу Мансур Мотуридий ва мотуридия таълимоти: ўтмиш ва бугун” мавзусидаги халқаро конференцияда Ўзбекистон Республикаси Президенти Шавкат Мирзиёев ташаббуси билан “Ал-Азҳар” мажмуаси раҳбари, Миср Бош имоми Шайх Аҳмад Таййибга Самарқанд шаҳрининг фахрий фуқароси унвони берилди.\nИкром Отамуроддан баҳорий туҳфа\nЗамонавий кўринишдаги китобга шоирнинг янги шеърлари, достон ва таржималари киритилган.\n“Самарқанд тарихи“ биринчи ўринга муносиб\nШунингдек, мазкур портал томонидан Самарқанд ихтисослаштирилган санъат мактаб-интернати директори Г.Қўчқорова ва мутахассислик бўлими ўқитувчиси А.Исаевга ташаккурнома берилди.


Отфильтровано по букве "З"\nЗакиров Жамшид Махамаджанович\n2010-2011 ўқув йилида “Беруний номли давлат стипендияси” совриндори. 1989 йил 16 сентябрда Тошкент шаҳри Миробод туманида зиёли оилада туғилган. 2007 йил Тошкент давлат техника университети Электроника ва автоматика факультети“ Нанотехнология” йўналишига давлат гранти асосида ўқишга қабул қилинган. 2009 йилда Япония давлатининг “Sumitomo corporation” компанияси стипендияси совриндори. 2010 йилда ўтказилган “Инновацион ғоялар, технологиялар ва лойиҳалар” III Республика ярмаркаси ҳамда талабаларнинг “Фан ва техника тараққиётида ёшларнинг ўрни” Республика илмий анжумани иштирокчиси. Илмий мақолалари сони 5 тани ташкил этади. Ҳозирда ГУП «Сувсоз» корхонасида муҳандис энергетик вазифасида фаолият юритмоқда...\nЗамонова Гузаль Шавкатовна\nФ.И.О: Замонова Гузаль ШавкатовнаМесто рождения: Кашкадаринская область, Яккабогский раён Год рождения: 04.03.1993г. Кашкадаринская область, Яккабогский районШкола: №75ВУЗ: Бухарский Государственный институтимени Абу Али ибн СиноФакультет: СтоматалогияДостижения: В 2015 году обладатель стипендии «Научный совет» Камолот В 2016 году обладатель стипендии имени Абу Али ибн СиноАвтобиографияЗамонова Гузаль Шавкатовна родилась 4 марта 1993 году, в Кашкадарьинской области. По национальности — Узбечка. В 2000 году поступила общеобразовательную школу №75В 2007 году окончила школу с отличием и поступила колледж.В 2012 году поступила в Бухарский Государственный Медицинский институт на бюджетной основе. Сейчас студентка 5-го курса...\nТаълим олаётган мактаби: Наманган шаҳар 49-сонли умумтаълим мактабида 8-синф.Фаолият йуналиши: Сув полиси спорт тури.Халқаро тадбирлардаги иштироки: 2013 йил 3-16 октябрь кунлари Негри-Сембилан шаҳрида (Малайзия) сув полиси бўйича Халқаро турнирда иштирок этган.Эришган натижалари:1-ўрин (олтин)...\nЗикриллаев Навруз Исмат угли\nНа VI Международном фестивале "Живой Родник", проходившем 21-22 марта 2015 года в Казани (Россия), завоевал 1-е место в направлении “Традиционное пение”...\nОн родился 3 июня 1988 года в городе Андижане.Учился во второй специализированной школа интернатеЗатем, продолжил обучение в Андижанском государственном медицинском институте по направлению «Общий онколог»В 2011 году он, обучаясь в бакалавриатуре, был награжден Государственной стипендией президента Республики Узбекистан.В 2012 году он стал победителем Научно-практической видеоконференции для молодых ученых в городе Андижане.В 2013 году победил в конкурсе “Весна студентов 2013” в области медицины (Ургенч)В 2014 году, обучаясь в магистратуре, был награжден Государственной стипендией президента Республики Узбекистан ...\nЗиямуҳамедова Раъно Мирғиёсовна\n2010-2011 ўқув йилидапрофессор Х.Зайнутдинов раҳбарлигида Зиямуҳамедова Раъно Мирғиёсовна “Ибн Сино” номидаги Давлат стипендияси соҳиби бўлди. 1988 йил Тошкент шаҳрида туғилган. Раъно 2006-2007 ўқув йилида Тошкент фармацевтика институтига давлат гранти асосида ўқишга қабул қилиниб, ҳозирда 5-курс талабаси. 2007 йилда институт Хотин-қизлар қўмитаси томонидан ўтказилган «ФарМИ маликаси» кўрик танловида қатнашиб фахрли биринчи ўрин соҳибаси бўлди. 2007 йилда наъмунали хулқи ва ўқишда эришган юқори натижаларига кўра «Дори-Дармон» ДАК томонидан иқтидорли талабалар учун таъсис этилган стипендия совриндори бўлди. 2009 йилда «Камолот» ЁИҲМарказий Кенгашиҳамда Олий ва ўрта махсус таълим вазирлиги томонидан ўтказилган «Камолот» стипендияси совриндори бўлди. 2007 йилдан бери иқтидорли талабалар сафига қўшилиб, чуқурла...\n2012-2013 йилда ДАТК стипендияси соҳиби. У 1992 йил 6 мартда Тошкент шаҳар, Юнусобод тумани, Г.Мавлонов кўчаси 104-уйда ишчи оиласида туғилган. 2011 йил Тошкент темир йўл муҳандислари институтига кириш имтиҳонларини топшириб, давлат бюджети асосида ўқишга қабул қилинди. Булардан ташқари институт миқёсида ўтказиладиган турли маънавий-маърифий тадбирларда, жумладан “ЗИЁ” фестивали, анъанавий тарзда ўтказиладиган “Талабалик баҳори” кўрик – танловида “Қурилиш” факультети номидан ажойиб чиқиши билан иштирок этди. 2012−2013 ўқув йилида ўтказилган иқтидорли талабалар ўртасидаги илмий−амалий анжуманда “Олий математика” фанидан ф.м.н доц. Р.Ш.Исанов илмий раҳбарлигида мақоласи билан фахрли 1-ўринни эгаллади. У нафақат институт миқёсида ташкил этиладиган илмий анжуманларда балки Республика миқёсида “Келажак овози” Р...\nФамилия, имя,отчество: Зокиров Нодиржон Комилжон ўғлиДата и место рождения: 12.11.1992 год, город ТашкентУчится в ВУЗе: Ташкентский ПедиатрическийМедицинский ИнститутНаправление :“Педиатрическое дело”Участие в Международных и Республиканских мероприятиях : автортезисов внаучно-практических конференциях научного студенческого общества ТашПМИ и статья в Материалах II Всероссийской, XIII Межрегиональной с международным участием научной сессии молодых ученых и студентов «Современные решения актуальных научных проблем в медицине» Достижения: Именной стипендиат имени “Профессора К.Х. Тагирова” Тaшкентского Педиатрического Медицинского Института в 2015-16 учебном году...\nЗокирова Гулфирос Вакилжон қизи1992 йил 2 январь Фарғона вилояти Қўқон шаҳрида зиёли оилада туғилган. 1999 йилда Қўқон шаҳар ХТБга қарашли 35-мактабга ўқишга кириб, 2009 йилда тамомлади. 2009 йилда Қўқон давлат педагогика институтининг кимё факультетига ўқишга давлат гранти асосида қабул қилинди. Қўқон давлат педагогика институти кимё таълими йўналиши 3- босқич талабаси Зокирова Гулфирос Вакилжон қизи 2012-2013 ўқув йилида Улуғбек номидаги давлат стипендианти бўлди. Талабалик даврининг илк кунлариданоқ илм сирларини астойдил ўрганишга киришди. Берилган топшириқ ва вазифаларни аъло даражада бажарди. Унинг қобилият ва имкониятлари мураккаб тузилишли бирикмаларни номлашда Патерсон ва Ганч-Видман системаларининг қўлланилиши бўйича берилган топшириқларни бажаришда намоён бўлди. У ўзбек тилида бу сист...